Το όπλο του πετρελαίου – The Analyst\nΤο όπλο του πετρελαίου\nΔεν υπάρχει καμία αμφιβολία σχετικά με το ότι, ο μαύρος χρυσός χρησιμοποιείται επιθετικά εκ μέρους των Η.Π.Α. εναντίον του Ιράν, της ISIS και της Ρωσίας – η Αχίλλειος πτέρνα της οποίας είναι ασφαλώς η τιμή πώλησης της ενέργειας που παράγει\nΟι σημαντικότερες ειδήσεις είναι ίσως η υποβάθμιση της Φινλανδίας, η οποία ήταν απολύτως αναμενόμενη, ενώ την είχαμε ήδη προβλέψει (άρθρο), καθώς επίσης η ανακοίνωση της κεντρικής τράπεζας της Ιταλίας, σύμφωνα με την οποία τα επισφαλή δάνεια των εμπορικών τραπεζών έχουν αυξηθεί κατά 20%, στα 173,9 δις €!.\nΟ τρομακτικός αυτός αριθμός, σε συνδυασμό με το τεράστιο δημόσιο χρέος της Ιταλίας, αναδεικνύει το αδιέξοδο της χώρας – η οποία αναρωτιέται πλέον εάν θα υποχρεωθεί να ζητήσει τη βοήθεια της Τρόικας, εάν πρέπει να διαπραγματευθεί διαγραφή μέρους του χρέους της ή εάν υιοθετήσει ξανά τη λιρέτα (άρθρο).\nΣτην Ελλάδα, η οποία φαίνεται να επιστρέφει σε ισοσκελισμένο προϋπολογισμό, μετά το πλεονασματικό ισοζύγιο εξωτερικών συναλλαγών, το μεγαλύτερο πρόβλημα παραμένουν οι πρόωρες εκλογές, με αφορμή την αλλαγή του προέδρου. Εάν συμβεί κάτι τέτοιο, αυτός που θα τις προκαλούσε θα μπορούσε να θεωρηθεί ακόμη και ως «πατροκτόνος» – αφού ο κίνδυνος να οδηγηθεί τότε η χώρα ξανά σε περιπέτειες είναι τεράστιος, πόσο μάλλον εάν θα έπρεπε να επαναληφθούν για να αναδειχθεί ο τελικός νικητής.\nΣε παγκόσμιο επίπεδο τώρα η μεγάλη είδηση είναι η κατάρρευση της τιμής του πετρελαίου – ειδικά για εκείνες τις χώρες παραγωγής, οι οποίες έχουν «επεξεργασθεί» τους προϋπολογισμούς τους με υψηλότερη τιμή από τη σημερινή (γράφημα). Δεν υπάρχει βέβαια καμία αμφιβολία σχετικά με το ότι, το πετρέλαιο χρησιμοποιείται ως όπλο εκ μέρους των Η.Π.Α. εναντίον του Ιράν και της Ρωσίας – η Αχίλλειος πτέρνα της οποίας είναι ασφαλώς η τιμή του μαύρου χρυσού, όπως έχουμε αναφέρει από πολύ πριν (άρθρο).\nΠετρέλαιο – το επίπεδο ισοσκελισμού (εσόδων-εξόδων) βάση της τιμής του πετρελαίου ανά χώρα, όπου τα 89 δολάρια είναι η τιμή του στις 10 Οκτωβρίου. Όσες χώρες δηλαδή έχουν τιμή ισοσκελισμού πάνω από τα 89 δολάρια (κόκκινο χρώμα), (θα) αντιμετωπίζουν προβλήματα στον προϋπολογισμό τους.\nΣυνεχίζοντας, η χρήση του όρου «όπλο του πετρελαίου» δεν είναι δική μας – ενώ μέχρι πρόσφατα χρησιμοποιούταν για να περιγράψει τις προσπάθειες των αραβικών χωρών, με στόχο να «αποτρέψουν» τις Η.Π.Α. από την υποστήριξη του Ισραήλ, εμποδίζοντας τη ροή του μαύρου χρυσού. Γενικότερα στη χρήση της ενέργειας ως όπλο, έχουμε αναφερθεί στο παρελθόν (ανάλυση), τονίζοντας ιδιαίτερα τη σημασία του αγωγού που επιδιώκει να κατασκευάσει το Ισραήλ (άρθρο).\nΤο πλέον αξιοσημείωτο παράδειγμα της χρήσης του συγκεκριμένου όπλου είναι το εμπάργκο που είχε επιβληθεί στις Η.Π.Α. από τον ΟΠΕΚ, όσον αφορά τις εξαγωγές πετρελαίου, κατά τη διάρκεια του Αραβο-ισραηλινού πολέμου του 1973 – προκαλώντας έλλειψη στις Η.Π.Α., μεγάλες ουρές στα αμερικανικά βενζινάδικα, καθώς επίσης μία παγκόσμια οικονομική ύφεση.\nΌπως έγραφαν δε τότε τα ΜΜΕ της υπερδύναμης, “Είναι αποτρόπαιο. Είναι ύπουλο. Είναι πέρα από τα όρια της διεθνούς ηθικής. Είναι μία επίθεση στον αμερικανικό τρόπο ζωής. Είναι ότι θα περίμενε κανείς από τους αδίστακτους Άραβες. Είναι το όπλο του πετρελαίου“.\nΠεραιτέρω, επειδή οι Η.Π.Α. είχαν υποφέρει πάρα πολύ τότε από τη χρήση του όπλου του πετρελαίου, είχαν αποφασίσει μία σειρά από μέτρα, έτσι ώστε να «αφοπλίσουν» το συγκεκριμένο όπλο, εμποδίζοντας την επαναχρησιμοποίηση του.\nΕιδικότερα, αυξημένη έμφαση στην εγχώρια παραγωγή, καθώς επίσης τη δημιουργία μίας συμφωνίας αμοιβαίας βοήθειας που εποπτεύεται από τον Διεθνή Οργανισμό Ενέργειας – η οποία υποχρεώνει τους συμβαλλομένους να μοιράζονται το πετρέλαιο, με όποιο μέλος τους έχει επιβληθεί εμπάργκο. Μετά τη χρήση του όπλου του πετρελαίου εναντίον του Ιράκ, σήμερα χρησιμοποιείται με δύο διαφορετικούς τρόπους:\n(α) Με στόχο την εκμετάλλευση της εξάρτησης του βιομηχανικού κόσμου, σχετικά με τις εισαγωγές πετρελαίου από τη Μέση Ανατολή.\n(β) Όταν σχεδιάζεται η οικονομική επίθεση εναντίον κάποιας χώρας παραγωγού πετρελαίου από τη Δύση – επειδή τα περισσότερα κράτη με ενεργειακά αποθέματα εξαρτώνται σημαντικά από τα έσοδα του πετρελαίου, όσον αφορά τη χρηματοδότηση των προϋπολογισμών τους.\nΑυτό επιτυγχάνεται συνήθως με τη χειραγώγηση της τιμής του πετρελαίου, έτσι ώστε να μειωθεί σε επίπεδα, με τα οποία ορισμένες χώρες παραγωγής δεν μπορούν να ανταπεξέλθουν – όπως συμβαίνει σήμερα, με τη Ρωσία να αποτελεί το βασικότερο στόχο των Η.Π.Α.\nΔιεθνεις Σχεσεις Δολαριο ΗΠΑ Κοσμος Πετρελαιο Πολεμος Ρωσια


Η Επιστροφή: Τι θα δούμε στα επόμενα επεισόδια! - fiftififti\nΟ Ζερβός προειδοποιεί τον Ορέστη ότι ο κλοιός στενεύει γύρω του εφόσον πια ο Λειβαδάς είναι στα ίχνη του. Η Δανάη συνειδητοποιεί ότι ο Νικήτας ήξερε σχεδόν από την αρχή το μυστικό του Μάνου και γίνεται έξαλλη μαζί του. Δε μπορεί να συνεχίσει αυτό το ψέμα σε βάρος της μητέρας της. Ο συνεργάτης του Φίλιππου, του εξηγεί πώς ο Λειβαδάς ανακάλυψε το εξοχικό του Νικήτα και το σκοτεινό δράμα που εκτυλίχθηκε εκεί.\nΟ Μάνος ζητάει από την Άννα να χωρίσουν κι εκείνη πέφτει από τα σύννεφα. Την ίδια στιγμή ο Ορέστης ξαναγυρίζει στην Εβελίνα, υποκύπτοντας για μια ακόμα φορά στα θέλγητρά της. Η Βίκυ αποφασίζει να εξομολογηθεί στη φίλη της όσα έμαθε για τον Ορέστη όταν ανακαλύπτει πως και η Νατάλια έχει τις ίδιες πληροφορίες. Διστάζουν για το αν θα πρέπει να μιλήσουν στην Έλενα ή όχι, ο Ορέστης όμως κάνει μόνος του μία αποκάλυψη που θα ταράξει πάλι τις ισορροπίες!\nΔιαβάστε Επίσης Η ΕΠΙΣΤΡΟΦΗ: Όλες οι εξελίξεις! Τι θα δούμε στα επόμενα επεισόδια\nΗ Έλενα θυμώνει που της απέκρυψαν ότι ο Φώτης είναι αδερφός του Μάνου, παρ’ όλα αυτά δέχεται να τον κρατήσουν σπίτι τους ενώ προτείνει στον Ορέστη να τον υιοθετήσουν. Η πρότασή της δημιουργεί αναστάτωση και φέρνει τις σχέσεις του Μάνου και του Ορέστη στα άκρα. Παράλληλα η Άννα προσπαθεί ακόμα να καταλάβει τον λόγο που ο Μάνος της ζήτησε να χωρίσουνε και πείθει την Δανάη να του μιλήσει!\nΟ Χάρης προσπαθεί να θάψει τα αισθήματα του για την Λίλα και προτείνει στην Χλόη να συγκατοικήσουν. Ο Φίλιππος μπαίνει κρυφά στο εξοχικό του Νικήτα. Θ’ ανακαλύψει το ένοχο μυστικό που είναι θαμμένο στον κήπο; Ο Λευτέρης υπόσχεται στη Bίκυ να μην αποκαλύψει στον Ορέστη το φιλί που είδε ανάμεσα στον Φίλιππο και την Έλενα, αλλά το ίδιο κιόλας βράδυ που επισκέπτεται το σπίτι των Κορωναίων έχει… άλλα σχέδια…\nΣιγά σιγά μυστικά από το παρελθόν βγαίνουν στην επιφάνεια και οι αποκαλύψεις συγκλονίζουν…Η Δανάη κρατάει ακόμα σε απόσταση τον Μάνο, ο οποίος συνεχίζει να την πολιορκεί! Θα καταφέρει ο Μάνος, να την κάνει να τον συγχωρήσει και να παραδεχτεί τα αισθήματά της για εκείνον; Ο Γιώργος αποφασίζει να βοηθήσει τον Νίκο στην προσπάθεια του να ξεσκεπάσει την εταιρεία και μαζί βρίσκουν ένα σημαντικό στοιχείο που θα τους οδηγήσει στην αλήθεια!\nΟ Φώτης θα κρυφακούσει μια συζήτηση του Χάρη και της Έλενας και αυτό θα τον οδηγήσει σε μια παράτολμη απόφαση! Ο Λευτέρης προσπαθεί να πείσει τον Μάνο, ότι ο Ορέστης και ο Ζερβός εμπλέκονται στην δολοφονία του Αντώνη, ενώ η Δανάη αποφασίζει να ξεκαθαρίσει μια και καλή τα πράγματα με τον πατέρα της! Ο Ορέστης βρίσκεται προ των ευθυνών του…\nPrevious PostΗ ΕΠΙΣΤΡΟΦΗ: Eπεισόδια 31-32-33\nNext PostΗ ΕΠΙΣΤΡΟΦΗ: Eπεισόδια 37-38-39\nΗ ΕΠΙΣΤΡΟΦΗ ΕΠΕΙΣΟΔΙΟ 135-136-137-138


Otentic Perfumes - Pre-Launch Event - Y-olo.gr\nΜε ένα λαμπερό cocktail party η Otentic Perfumes πραγματοποίησε το pre-launch event της στην Ελλάδα, την ημέρα του Αγίου Βαλεντίνου. Το πρώτο exclusive σημείο που θα φιλοξενεί τα φημισμένα γαλλικά αρώματα είναι το κατάστημα “Detroit” στην Κηφισιά κι έτσι η εκδήλωση είχε σαν στόχο την γνωριμία κοινού και influencers με τα αρώματα Otentic. Η κα και ο κος Jacques Parson αλλά κι ο διάσημος αρωματοποιός Jean Denis Saisse, υποδέχτηκαν πλήθος προσωπικοτήτων από τον επιχειρηματικό, δημοσιογραφικό και καλλιτεχνικό χώρο οι οποίοι είχαν την ευκαιρία να δοκιμάσουν τα 72 διαφορετικά και μοναδικά αρώματα της Otentic Perfumes.\nΗ Otentic Perfumes είναι μία εταιρεία γαλλικών αρωμάτων, με μοναδικά γυναικεία και ανδρικά αρώματα, σε μίνιμαλ συσκευασίες και με εκλεπτυσμένες συνθέσεις.\nΗ ιστορία της εταιρείας Otentic ξεκινά από την Γκρας της Γαλλίας και σήμερα η εταιρεία έχει εξελιχθεί σε μια από τις γρηγορότερα αναπτυσσόμενες πολυτελείς εταιρείες αρωμάτων, κερδίζοντας ολοένα και μεγαλύτερο κοινό. Η εταιρεία αυτή τη στιγμή έχει παρουσία σε Ολλανδία και Βέλγιο με Otentic Boutiques.\nΤα προϊόντα της Otentic μπορείτε να τα βρείτε εκτός από το κατάστημα “Detroit” στην Κηφισιά, σύντομα και σε επιλεγμένα καταστήματα σε όλη την Ελλάδα. Για τους εξοικειωμένους του online shopping ,στο otenticperfumes.com <http://otenticperfumes.com>


Xiaomi – Με την Haylou μας παρουσίασε ένα νέο smart watch με 14 ημέρες μπαταρία και IP68! – iTechNews.gr\nXiaomi – Με την Haylou μας παρουσίασε ένα νέο smart watch με 14 ημέρες μπαταρία και IP68!\nΣήμερα, η Xiaomi μας παρουσίασε το 419ο προϊόν της που κατασκεύασε με την συνεργασία της εταιρείας Haylou, το Haylou Smart Watch. Εάν διερωτάστε από που ξέρετε την εταιρεία, την γνωρίζετε από το iTechNews και τα πάρα πολύ καλά ασύρματα ακουστικά που έχει κατασκευάσει πάλι μαζί με την Xiaomi και σας έχουμε παρουσιάσει εδώ, τα Xiaomi Haylou GT1 Pro. Επί του παρόντος, το προϊόν έχει ξεκινήσει σε crowdfunding στο κατάστημα ειδών Xiaomi, και η αρχική τιμή του crowdfunding είναι μόνο 99,9 γιουάν (14$)!\nΤο Haylou Smart Watch ενσωματώνει 9 σπορ modes, παρακολούθηση καρδιακού ρυθμού σε πραγματικό χρόνο όλη την ημέρα, 14 ημέρες μπαταρίας, διαχείριση του ύπνου, την αρίθμηση των βημάτων, τις έξυπνες υπενθυμίσεις ειδοποίησης και άλλες λειτουργίες.\nΤο Haylou Smart Watch περιλαμβάνει 9 modes αθλητισμού: περπάτημα, τρέξιμο, πεζοπορία, ποδηλασία, διάδρομος, γυμναστήριο, ορειβασία, στριφογύρισμα, γιόγκα. Ταυτόχρονα, μπορείτε να καταγράψετε τα βήματα ολόκληρης της ημέρας, την απόσταση δραστηριότητας και την κατανάλωση θερμίδων σε πραγματικό χρόνο.\nΕπιπλέον, ο ενσωματωμένος αισθητήρας καρδιακού ρυθμού υψηλών επιδόσεων του ρολογιού, σε συνδυασμό με τον αλγόριθμο ευφυούς καρδιακού ρυθμού, έχει καλύτερη ικανότητα παρεμβολής και υποστηρίζει 24ωρη παρακολούθηση της καρδιακής συχνότητας.\nΤαυτόχρονα, το Haylou Smart Watch παρακολουθεί την ποιότητα του ύπνου τη νύχτα, εντοπίζοντας έξυπνα και καταγράφοντας τον βαθύ ύπνο, ελαφρύ ύπνο και την κατάσταση εγρήγορσης, επιτρέποντάς σας να κατανοήσετε την ποιότητα του ύπνου και να βοηθήσετε να προσαρμόσετε τις συνήθειες ύπνου.\nΕπιπλέον, είναι διαθέσιμη η ειδοποίηση κλήσεων, η υπενθύμιση πληροφοριών, η καθιστική υπενθύμιση, η εκπαίδευση αναπνοής, η αφύπνιση και άλλες έξυπνες λειτουργίες υπενθύμισης ειδοποίησης, ενώ με απλή ανασήκωση του καρπού μπορείτε να δείτε τα πάντα εύκολα.\nΑξίζει να σημειωθεί ότι το έξυπνο ρολόι της Haylou, συνεχίζει την εξαιρετική παράδοση σε ποιοτικά προϊόντα που βγάζει σε συνεργασία και με την Xiaomi. Το ρολόι έρχεται μ’ ενσωματωμένη μπαταρία χωρητικότητας 210mAh, που μία φόρτιση διαρκεί 14 ημέρες. Εάν έχετε ενεργοποιήσει την συνεχή και 24ώρη παρακολούθηση της καρδιακής σας λειτουργίας, η μπαταρία τότε διαρκεί για 10 ημέρες.\nΕπιπλέον, το έξυπνο ρολόι Smart Watch της Haylou, έρχεται με οθόνη αφής υψηλής ευκρίνειας 1,3 ιντσών (240 x 240), βάρος σώματος μόνο 34g, με βραχιολάκι TPU, υποστηρίζει IP68 οπότε είναι αδιάβροχο, ενώ υποστηρίζει και Bluetooth 4.2.\nhaylou, haylou smart watch, sport modes, XIAOMI\nΗλεκτρικό αυτοκίνητο – Το ήξερες ότι απαγορεύεται από τον νόμο να το κινείς σε αυτοκινητόδρομο!? Δείτε τι ακριβώς αναφέρετε…..!


Α1 made in USA - Οι 5 καλύτεροι Αμερικάνοι της κατηγορίας - Road Story\nBy zoijour on Μάρτιος 29, 2014 No Comment\nΤο φετινό πρωτάθλημα της Α1 έχει αρκετό θέαμα και το Roadstory.gr κάνει ένα μίνι αφιέρωμα στους 5 καλύτερους Αμερικανούς του πρωταθλήματος, οι οποίοι έχουν αφήσει το δικό τους στίγμα.\nΟι Αμερικανοί είναι γνωστό πως δίνουν άλλο χρώμα στο πρωτάθλημα. Η νοοτροπία τους, ο τρόπος που αντιμετωπίζουν το άθλημα, οι αλτικές τους ικανότητες και φυσικά το θέαμα που μπορούν να προσφέρουν, κάνουν το πρωτάθλημα στο οποίο συμμετέχουν ιδιαιτέρως θεαματικό.\nΣτη χώρα μας και φέτος ήρθαν αρκετοί Αμερικανοί, οι οποίοι θέλησαν να δοκιμάσουν την τύχη τους σε μια χώρα όπου το μπάσκετ δεν είναι τόσο ελεύθερο, όσο στην άλλη πλευρά του Ατλαντικού, διότι η τακτική έχει περίοπτη θέση στο πρωτάθλημα. Κάποιοι από τους Αμερικανούς που ήρθαν πέτυχαν, κάποιοι άλλοι, όμως, όχι, αφήνοντας τις ομάδες τους πριν τη λήξη της τρέχουσας σεζόν. Μέσω του Roadstory.gr θα ασχοληθούμε με την πρώτη κατηγορία. Αυτοί, άλλωστε, είναι που παίρνουν και την περισσότερη δημοσιότητα.\nΑς ρίξουμε μια ματιά, λοιπόν, στους 5 καλύτερους Αμερικανούς της Α1.\nΉρθε στον ΠΑΟΚ κατ’ ευθείαν από το κολέγιο και κατάφερε να συγκεντρώσει όλα τα βλέμματα. Ο Ντι Τζέι Κούπερ μπορεί να μην… παίζει μουσικά (εκ του DJ που είναι και το όνομα του), όμως δίνει τον ρυθμό στο παιχνίδι του «δικεφάλου», όντας ο ιθύνων νους του συγκροτήματος του Σούλη Μαρκόπουλου. Οι εμφανίσεις του στον πρώτο γύρο του πρωταθλήματος, μάλιστα, ήταν αρκετές ώστε να ψηφιστεί MVP του πρώτου γύρου. Παράλληλα, επιλέχθηκε και στο All Star Game, συνεχίζοντας με τον καλύτερο τρόπο την πρώτη επαγγελματική σεζόν της καριέρας του.\nΤη φετινή σεζόν αριθμεί 10,6 πόντους, 4,8 ριμπάουντ και 6,5 ασίστ και ήδη οι σειρήνες έχουν αρχίσει να ηχούν για τα μάτια του.\nΠολλές συστάσεις για τον γιο του μεγάλου άσου των Νικς, Πάτρικ Γιούιν, δεν χρειάζονται. Ο έμπειρος Αμερικανός φόργουορντ μετά από μια μικρή περιπλάνηση στην μπασκετική Ευρώπη ήρθε στα Τρίκαλα, με τη νεοφώτιστη ομάδα του Κώστα Φλεβαράκη να κάνει το μεγάλο «μπαμ» το καλοκαίρι που μας πέρασε. Η κίνηση αυτή δικαίωσε τους ανθρώπους της ομάδας, καθώς ο πολύπειρος φόργουορντ αποτελεί τον ακρογωνιαίο λίθο της εξαιρετικής σεζόν των Τρικαλινών, οι οποίοι μετά τη νίκη στην Πάτρα στο παιχνίδι με τον Απόλλωνα βρίσκονται μια ανάσα από την παραμονή τους στην κατηγορία. Πρόκειται για έναν παίκτη-κόσμημα για τα ελληνικά γήπεδα, ο οποίος –παράλληλα- ανεβάζει και το πρεστίζ της ομάδας των Τρικάλων.\nΦέτος ο Γιούιν Τζούνιορ, ο οποίος στο ξεκίνημα της σεζόν ήθελε να φέρει τον πατέρα του στην Ελλάδα, ώστε να τον δει σε ένα παιχνίδι, έχει κατά μέσο όρο 13 πόντους και 7,1 ριμπάουντ.\nΝτι Τζέι Στεφενς\nΈνας ακόμα… Ντι Τζέι στην παρέα. Ο άσος του Ηλυσιακού ετοιμάζει βαλίτσες για το Μιλγουόκι, όπου θα είναι συμπαίκτης του Γιάννη Αντετοκούνμπο στους Μπακς, ωστόσο, πρόλαβε, στο διάστημα που αγωνίστηκε στην ομάδα των Ιλισίων, να χαρίσει μερικές εξαιρετικές φάσεις. Δεν είναι τυχαίο πως στην ανακοίνωση τους το καλοκαίρι οι «κιτρινόμαυροι» προσφώνησαν τον Στέφενς ως «τον πιο θεαματικό αθλητή που φόρεσε τη φανέλα του Ηλυσιακού». Διακρίνεται για τα εξαιρετικά αλτικά του προσόντα, αλλά και για την αμυντική του προσήλωση.\nΟι αριθμοί του είναι εξίσου εξαιρετικοί, καθώς μετράει 9,7 πόντους, 6,7 ριμπάουντ και 2,2 μπλοκ ανά αγώνα.\nΣτο Ρέθυμνο ποντάρουν στο θέαμα. Έτσι μετά τον Μπρεντ Πέτγουεϊ, που πέρυσι πραγματοποίησε καταπληκτικό πρωτάθλημα, στην Κρητική ομάδα ήρθε ο Κένι Γκάμπριελ. Ο ύψους 2,05 Αμερικανός φόργουορντ ήρθε στην Ελλάδα και με το καλημέρα έδειξε τις… διαθέσεις του. Πολλά καρφώματα και αρκετά επιθετικό παιχνίδι, ίδιο ακριβώς και με την φιλοσοφία της ομάδας του. Ο Γκάμπριελ αρέσκεται στα καρφώματα, ενώ φέτος κατάφερε να επικρατήσει του Ντι Τζέι Στέφενς στον διαγωνισμό καρφωμάτων, κάνοντας κάρφωμα το οποίο θύμισε έντονα… Λεμπρόν Τζέιμς.\nΠέραν του θεάματος, όμως, ο Γκάμπριελ είναι και πολύ αποτελεσματικός. Φέτος έχει 13 πόντους, 9,3 ριμπάουντ και 1 τάπα κατά μέσο όρο.\nΛαβράκι από τα λίγα πέτυχαν στη Νέα Κηφισιά. Οι νεοφώτιστοι το καλοκαίρι απέκτησαν από την Κύπρο και τον Κεραυνό τον Τόνι Κρόκερ, έναν παίκτη ο οποίος δεν είχε δείξει δείγματα γραφής ικανά να συγκινήσουν μεγάλες ομάδες. Όλα αυτά, όμως, μέχρι φέτος. Από το ξεκίνημα της σεζόν και αφού κατάφερε να μπει στο κλίμα της ομάδας του Ηλία Παπαθεοδώρου και του πρωταθλήματος, ο εκρηκτικός φόργουορντ αποτέλεσε μία από τις ατραξιόν της φετινής ΑΕΝΚ. Το κακό, ωστόσο, ήρθε πριν λίγες αγωνιστικές, με τον Κρόκερ να τραυματίζεται στο γόνατο, όπου και θα υποβληθεί σε εγχείρηση.\nΜέχρι να τραυματιστεί, όμως, ο Αμερικανός μετρούσε 16,3 πόντους και 5,7 ριμπάουντ, βοηθώντας σημαντικά την ομάδα της Νέας Κηφισιάς να σκαρφαλώσει στην πέμπτη θέση της βαθμολογίας.\nBonus… Έρικ ΜακΚόλουμ\nΔεν είναι νέος στην Α1. Από την περασμένη αγωνιστική περίοδο, όπου αποτέλεσε τον ηγέτη του Απόλλωνα Πάτρας, στην επάνοδο της ομάδας από την πρωτεύουσα της Αχαϊας στα μεγάλα σαλόνια του ελληνικού μπάσκετ, φάνηκε ο ηγετικός του χαρακτήρας, όπως και η ικανότητα του στο σκοράρισμα. Για αυτό το λόγο, άλλωστε, αποκτήθηκε από τον Πανιώνιο, ανεβάζοντας τις μετοχές του. Ο βραχύσωμος Αμερικανός γκαρντ και τη φετινή σεζόν συνεχίζει με το πόδι πατημένο στο γκάζι. Με το «καλημέρα» πήρε τον ρόλο του ηγέτη και στο συγκρότημα του Γιάννη Σφαιρόπουλο και το οδηγεί εκ του ασφαλούς στην 3η θέση του πρωταθλήματος, ανεβάζοντας ακόμα περισσότερο και τις προσωπικές του μετοχές.\nΤη φετινή σεζόν ο 26χρονος γκαρντ έχει 18,6 πόντους, 2,8 ριμπάουντ και 2,8 ασίστ κατά μέσο όρο.\nbasket, ΑΘΛΗΤΙΚΑ, ΖΗΝ, μπασκετ\nΑ1 made in USA – Οι 5 καλύτεροι Αμερικάνοι της κατηγορίας added by zoijour on Μάρτιος 29, 2014


Φροντιστήρια Στόχος - Χαρακτηριστικά\nΕνημερωτικό Φυλλάδιο 2019\nΘΕΩΡΗΤΙΚΗ ΚΑΤΕΥΘΥΝΣΗ ΑΠΟΚΛΕΙΣΤΙΚΑ Μέσα από το λαβύρινθο της εκπαιδευτικής μεταρρύθμισης, διατηρήσαμε τη φυσιογνωμία και το χαρακτήρα του θεωρητικού φροντιστηρίου και μόνο, με στόχο τον απόλυτο έλεγχο των γνωστικών αντικειμένων. Εφαρμόζουμε λοιπόν την απόλυτη ειδίκευση κατά τομέα μαθήματος και τη συνύπαρξη στον ίδιο χώρο με μαθητές που έχουν τα ίδια ενδιαφέροντα και τους ίδιους στόχους.\nΦΡΟΝΤΙΣΤΗΡΙΑ ΕΙΣΑΓΩΓΙΚΩΝ ΕΞΕΤΑΣΕΩΝ Δεν είμαστε φροντιστήριο Μέσης Εκπαίδευσης που ασχολείται με λίγο απ’ όλα (Γυμνάσιο, Λύκειο, Μετεξεταστέοι, ΤΕΕ, ΕΠΑΛ, Θετική και Τεχνολογική Κατεύθυνση). Μοναδικό μας αντικείμενο αλλά και στόχος, η εισαγωγή όλων των μαθητών μας στο Πανεπιστήμιο.\nΔΙΔΑΚΤΙΚΟ ΠΡΟΣΩΠΙΚΟ Ειδικευμένοι, έμπειροι καθηγητές με απόλυτη εξειδίκευση στο αντικείμενό τους. Αποκλειστικοί συνεργάτες με πολυετή φροντιστηριακή θητεία.\nΟΛΙΓΟΜΕΛΗ / ΟΜΟΙΟΓΕΝΗ ΤΜΗΜΑΤΑ που διασφαλίζουν ομαλούς ρυθμούς στη μετάδοση και αφομοίωση της ύλης. Διαμορφώνονται επίπεδα τμημάτων τα οποία λαμβάνουν υπ’ όψιν τις επιδόσεις του κάθε μαθητή ξεχωριστά.\nΜΗΔΕΝΙΚΗ ΑΦΕΤΗΡΙΑ ΥΛΗΣ Η ύλη διδάσκεται αναλυτικά από μηδενική βάση, τόσο για τις ανάγκες του λυκείου όσο και για τις απαιτήσεις των πανελλαδικών εξετάσεων. Έτσι έχουμε, ως φροντιστήριο, την απόλυτη ευθύνη για τους μαθητές μας καθώς καλύπτουμε οποιοδήποτε κενό ή απορία έχει δημιουργηθεί τα προηγούμενα έτη.\nΔΩΡΕΑΝ ΒΙΒΛΙΑ Με την έναρξη των μαθημάτων διατίθεται η βιβλιογραφία του φροντιστηρίου για όλες τις τάξεις του Ενιαίου Λυκείου, απόλυτα προσαρμοσμένη στις απαιτήσεις των Πανελλαδικών Εξετάσεων. Έγκριτη, συγγράμματα δικών μας καθηγητών τα οποία ανανεώνονται ετησίως.\nΕΒΔΟΜΑΔΙΑΙΑ ΔΙΑΓΩΝΙΣΜΑΤΑ - ΔΙΑΓΩΝΙΣΜΑΤΑ ΓΕΝΙΚΑ - ΕΠΑΝΑΛΗΠΤΙΚΑ Διαγωνίσματα προσομοίωσης, προγραμματισμένα για όλη τη φροντιστηριακή χρονιά, βάσει χρονοδιαγράμματος προσδιορισμού της ύλης, προσαρμοσμένα στις απαιτήσεις και το ύφος των Πανελλαδικών Εξετάσεων.\nΠΡΟΓΡΑΜΜΑΤΙΣΜΟΣ - ΧΡΟΝΟΔΙΑΓΡΑΜΜΑ ΥΛΗΣ - ΕΠΑΝΑΛΗΨΕΙΣ Αυστηρός προγραμματισμός ύλης (ανά μάθημα) βάσει χρονοδιαγράμματος για την έγκαιρη και σωστή ολοκλήρωσή της, βασισμένος πάντα στους κανόνες σωστής αφομοίωσης και εμπέδωσης. Έτσι εξασφαλίζουμε και τον απαιτούμενο χρόνο για τις πολύτιμες επαναλήψεις.\nmystoxos.gr© Copyright 2012.


Ελεύθερη Γνώμη: «Αντεξε τον Β' Παγκόσμιο, εκπνέει την εποχή του ΔΝΤ»\nΤο παραπάνω απόσπασμα προέρχεται από την έκκληση για... το Θεατρικό Μουσείο, την οποία υπογράφουν περισσότερα από τέσσερις χιλιάδες άτομα. Οι φωνές διαμαρτυρίας πληθαίνουν από επιφανείς και απλούς πολίτες σε έντυπα και ηλεκτρονικά μέσα.\nΤο Θεατρικό Μουσείο ή Κέντρο Μελέτης και Ερευνας του Ελληνικού Θεάτρου χρηματοδοτείται αποκλειστικά από το υπουργείο Πολιτισμού. Χρειάζεται τον χρόνο 600 χιλιάδες ευρώ. Η είσοδος είναι ελεύθερη σε επισκέπτες και εκατοντάδες μελετητές που εκπονούν μεταπτυχιακές και διδακτορικές εργασίες.\n«Οχι μόνο προσφέρουμε τις υπηρεσίες μας αμισθί, αλλά βάζουμε και από την τσέπη μας». Ο Κώστας Γεωργουσόπουλος εξηγεί τον παράλογο τρόπο με τον οποίο πλήρωνε αρκετές φορές το ΙΚΑ: «Για να βγάλει ένα κονδύλι το υπουργείο, χρειάζεται να έχουμε ενημερότητα. Πολύ συχνά αναγκάστηκα να δανειστώ για να δώσω το ΙΚΑ, να πάρω ενημερότητα και στη συνέχεια να δώσει τα χρήματα το υπουργείο».\n«Ο κύριος υπουργός θα έπρεπε να καθίσει στο εδώλιο και όχι εμείς. Αυτός είναι ουσιαστικά ο εργοδότης», επισημαίνει ο Γιώργος Μιχαλακόπουλος, μέλος κι αυτός του Δ.Σ.\nΟ Κώστας Γεωργουσόπουλος θεωρεί ψευδοδίλημμα το «θέλετε να σώσουμε ένα νοσοκομείο ή το Θεατρικό Μουσείο;», που του ετέθη. «Γιατί δεν με ρωτάνε "να σώσουμε το μουσείο ή να πάμε στη Γιουροβίζιον;"», διερωτάται. Παρ' όλα αυτά μήπως θα μπορούσε το μουσείο να βρει τρόπο να επιζήσει χωρίς την αποκλειστική βοήθεια του κράτους; Ο Κώστας Γεωργουσόπουλος εξηγεί πως είναι αδύνατον.\n«Απευθυνθήκαμε σε χορηγούς. Κανείς δεν ενδιαφέρθηκε. Τι ανταποδοτικότητα να έχει ένα μουσείο; Εκανα πρόταση στον ΟΠΑΠ να προσφέρουμε την τεχνογνωσία μας για να κυκλοφορήσει ένα λαχείο θεατρικό. Τίποτα». Το Δ.Σ. είναι με τα χέρια δεμένα. Ούτε αφίσες ή σπάνια προγράμματα δεν δύναται να επανεκδώσει για το πωλητήριό του καθώς χρειάζεται να καταβάλει ΦΠΑ. «Τότε θα χρωστάω και ΦΠΑ», λέει ο Κ. Γεωργουσόπουλος.\n«Τι πρέπει; Να βγάλουμε σε δημοπρασία το κοστούμι της Μελίνας; Το σακάκι του Χορν; Το φόρεμα της Κάλλας;», αναρωτιέται αγανακτισμένος ο Γιώργος Μιχαλακόπουλος. Μοναδική ακίνητη περιουσία του μουσείου αποτελούν το αρχείο του και δύο μικρές γκαρσονιέρες, που του κληροδότησε μια εργαζόμενή του. Λειτουργούν ως αποθηκευτικός χώρος. «Εχουμε εκεί μέσα διπλάσιο υλικό από αυτό που εκτίθεται. Μακέτες του Τσαρούχη, Καραγκιόζηδες του Βασίλαρου στοιβαγμένοι σε σεντούκια».\nΕλλείψει χρημάτων δεν έχουν καταφέρει ακόμη να μετακομίσουν από το ακατάλληλο υπόγειο του Πνευματικού Κέντρου (Ακαδημίας 50) -μεσοτοιχία με τα δημόσια ουρητήρια του 1860 με ποντίκια και τερμίτες- στο νεοκλασικό της οδού Μητροπόλεως (44) που τους παραχώρησε ο Δήμος Αθηναίων. Τουλάχιστον τότε θα γλίτωναν και το ενοίκιο της Βιβλιοθήκης.\nΟύτε η θέσπιση εισιτηρίου θα ήταν λύση. «Εγώ σας λέω πως έχουμε και χίλιους επισκέπτες. Πόσο εισιτήριο να βάλουμε; Να μαζέψουμε πέντε, δέκα χιλιάδες ευρώ; Δεν είναι ούτε το ένα δέκατο του ΙΚΑ», εξηγεί ο Κ. Γεωργουσόπουλος.\nΑυτή τη στιγμή το μουσείο χρωστάει 400 χιλιάδες ευρώ, τα 160 χιλιάδες στο ΙΚΑ. Τα υπόλοιπα μεταφράζονται σε έξι μισθούς των δεκαέξι υπαλλήλων, ενοίκια ενός έτους της Βιβλιοθήκης και άλλα σε τρίτους (πυρασφάλεια, Ιντερνετ).\ninfo: Υπογραφές στο www.gopetition.com/petitions/έκκληση-για-το-θεατρικό-μουσε.html\nΠέρα από το Μουσειολογικό Τμήμα, το Αρχείο και τη Βιβλιοθήκη, το Μουσείο διαθέτει το Αρχείο Ψηφιοποίησης και Τεκμηρίωσης που αδιάκοπα περισώζει όλον αυτόν τον πλούτο. Πρόκειται για το μοναδικό Εθνικό Μουσείο Θεάτρου στην Ευρώπη. Στο εξωτερικό το κάθε θέατρο έχει το δικό του.\nΕάν δεν ληφθεί άμεσα μια πολιτική απόφαση, αυτό σημαίνει πως θα βρεθούν στα σκουπίδια: Οι 70 χιλιάδες τόμοι βιβλίων -ορισμένα από αυτά του 1700. Οι εννιά χιλιάδες βιντεοσκοπημένες παραστάσεις στις οποίες καταφεύγει πλήθος ερευνητών από όλο τον κόσμο, καθώς επίσης και οι τρεις χιλιάδες χειρόγραφες μονόπρακτες κωμωδίες του 19ου αιώνα, ολόκληρο το αρχείο από το θέατρο στο Βουκουρέστι, την Κωνσταντινούπολη, την Τεργέστη, την Οδησσό ή το σύνολο των μεταφράσεων του Μάριου Πλωρίτη -από τις οποίες μόνο οι δώδεκα έχουν εκδοθεί-, καθώς και το αρχείο των αποκομμάτων του Τύπου και μακέτες, κοστούμια και πλήθος προσωπικών αντικειμένων σπουδαίων ηθοποιών του θεάτρου μας.\nΑναρτήθηκε από eleytherignomi στις 10:33 μ.μ.


Τετάρτη, 24 Σεπτέμβριος 2014 18:52\nΓΙΑ ΤΟ ΕΓΓΡΑΦΟ 171867/Γ2 / 22-10-2014 ΠΑΤΗΣΤΕ ΕΔΩ\nΟδηγίες για τη διδακτέα - εξεταστέα ύλη των μαθημάτων Β΄ τάξης Ημερησίου Γενικού Λυκείου\nγια το σχ. έτος 2014-2015.\nΑ. ΑΡΧΑΙΑ ΕΛΛΗΝΙΚΗ ΓΛΩΣΣΑ ΚΑΙ ΓΡΑΜΜΑΤΕΙΑ ΓΕΝΙΚΗΣ ΠΑΙΔΕΙΑΣ\nΘα διδαχθεί από τον Σεπτέμβριο έως τον Μάιο επί δύο (2) ώρες την εβδομάδα η τραγωδία του Σοφοκλή Αντιγόνη (σχολ. βιβλίο B΄ Λυκείου: Σοφοκλέους Τραγωδίαι Αντιγόνη - Φιλοκτήτης). Η διδακτέα-εξεταστέα ύλη έχει ως εξής:\nβ) Από το κείμενο θα διδαχθούν αναλυτικά οι στίχοι ως εξής:\nΒ. ΑΡΧΑΙΑ ΕΛΛΗΝΙΚΗ ΓΛΩΣΣΑ ΚΑΙ ΓΡΑΜΜΑΤΕΙΑ ΤΗΣ ΟΜΑΔΑΣ ΜΑΘΗΜΑΤΩΝ ΠΡΟΣΑΝΑΤΟΛΙΣΜΟΥ ΤΩΝ ΑΝΘΡΩΠΙΣΤΙΚΩΝ ΣΠΟΥΔΩΝ\nα) Αρχαία Ελληνική Γραμματεία: Λυσία, Υπέρ Μαντιθέου. Θα διδάσκεται επί μία (1) ώρα την εβδομάδα βάσει του διδακτικού εγχειριδίου «Ρητορικά Κείμενα Β΄ Λυκείου» των Κ. Δάλκου, Χ. Δάλκου, Γ. Μανουσόπουλου κ.ά.\nα) Αρχαία Ελληνική Γραμματεία: Λυσία, Υπέρ Μαντιθέου\nα) Εισαγωγή: 1. Η ρητορική στην Αρχαία Ελλάδα: Α΄. Η φυσική ρητορεία? Β΄. Η γέννηση της συστηματικής ρητορείας? Γ΄ Ρητορεία και σοφιστική? Ε΄. Τα είδη του αττικού ρητορικού λόγου? και ΣΤ΄ Τα μέρη του ρητορικού λόγου. 2. Ο Βίος του Λυσία? Tο έργο του Λυσία? και Η αξία του έργου. 3. Εισαγωγή στον Υπέρ Μαντιθέου λόγο του Λυσία.\nβ) Κείμενο: Λυσία, Υπέρ Μαντιθέου. Ο λόγος θα διδαχθεί ολόκληρος.\nβ) Αρχαία Ελληνική Γλώσσα (Θεματογραφία)\n1. Από το Εγχειρίδιο Γλωσσικής Διδασκαλίας της Α? Λυκείου των Ν. Μήτση, Ειρ. Ζαμάρου, Ι. Παπανδρέου θα διδαχθούν στο σύνολό τους οι ενότητες 7, 8, 9, 10, 14, 15, 16, 17 και 18.\n2. Θα διδαχθούν για την άσκηση των μαθητών καθ? όλη τη διάρκεια του διδακτικού έτους περίπου είκοσι (20) έως είκοσι πέντε (25) θέματα εκτάσεως δέκα (10) έως δώδεκα (12) περίπου στίχων στερεοτύπου εκδόσεως από πεζά κείμενα της αττικής διαλέκτου. Τα επιλεγόμενα κείμενα ενδείκνυται να ανταποκρίνονται στο προς διδασκαλία, κάθε φορά, γραμματικό ή συντακτικό φαινόμενο.\nΑπό το βιβλίο Έκφραση ?Έκθεση, Τεύχος Β΄ θα διδαχτούν τα εξής:\nΠΑΡΟΥΣΙΑΣΗ ? ΚΡΙΤΙΚΗ\nΤο μάθημα της Νεοελληνικής Λογοτεχνίας ως μάθημα Γενικής Παιδείας διδάσκεται δύο (2) ώρες την εβδομάδα καθ? όλη τη διάρκεια του έτους με ελεύθερη επιλογή κειμένων από τον διδάσκοντα. Το δίωρο αυτό, εφόσον ο διδάσκων το επιθυμεί, είναι συνεχόμενο. Η επιλογή της διδακτέας ύλης θα είναι ίδια για όλα τα τμήματα της τάξης του ίδιου σχολείου, προκειμένου να τηρηθεί η ενότητα της διδασκαλίας και της αξιολόγησης. Κατά τη διάρκεια του έτους θα διδαχθούν κείμενα ποιητικά και πεζά, τουλάχιστον 16 για τα Ημερήσια Γενικά Λύκεια και 13 για τα Εσπερινά, αντιπροσωπευτικά όλων των ενοτήτων που περιέχονται στο οικείο σχολικό εγχειρίδιο (Νέα Αθηναϊκή Σχολή-Η Πεζογραφία, Νεότερη Λογοτεχνία-Πρώτη Δεκαετία του Μεσοπολέμου [1922-1930], Νεότερη Ποίηση, Πεζογραφία-Η Πεζογραφία του Μεσοπολέμου, Δοκίμιο, Ξένη Λογοτεχνία). Θα διδαχθούν, επίσης, τα γραμματολογικά στοιχεία που συνοδεύουν τα κείμενα που πρόκειται να διδαχθούν αλλά και τα γραμματολογικά στοιχεία που δίνονται στην εισαγωγή κάθε ενότητας.\nΗ διδακτέα- εξεταστέα ύλη στο μάθημα της Ιστορίας της Β΄ Τάξης του Ημερήσιου Γενικού Λυκείου με βάση το σχολικό βιβλίο Ιστορία του Μεσαιωνικού και του Νεότερου Κόσμου 565-1815, των Ι. Δημητρούκα, Θ. Ιωάννου, Κ. Μπαρούτα, είναι η ακόλουθη:\nΗ διδακτέα και εξεταστέα ύλη στο μάθημα της Φιλοσοφίας της Β? τάξης Ημερησίου Γενικού Λυκείου με βάση το σχολικό βιβλίο Αρχές Φιλοσοφίας των Σ. Βιρβιδάκη, Β. Καρασμάνη, Χ. Τουρνά είναι η ακόλουθη:\nΕνότητα τέταρτη: Λογική και Φιλοσοφία\nΕνότητα πρώτη: Το ερώτημα για τη δυνατότητα της γνώσης: 1. Η σκεπτικιστική πρόκληση ? Διαφορετικά είδη σκεπτικισμού: α. Αμφισβήτηση της δυνατότητας γνώσης και επιδίωξη της αταραξίας (αρχαίος σκεπτικισμός), β. Νεότερες μορφές σκεπτικισμού (μόνο η υποενότητα 1: Ακραία μεθοδολογική αμφιβολία: Υπάρχει κάτι για το οποίο δεν μπορώ να αμφιβάλλω;)\nΤελευταία Ενημέρωση στις Παρασκευή, 21 Νοέμβριος 2014 05:51


Στραματσόνι: «Οι διαιτητές πρέπει να βελτιωθούν» | Superleague & Παναθηναϊκός | gazzetta.gr\nΚυριακή, 30 Οκτωβρίου 2016 - 17:56\nΣτραματσόνι: «Οι διαιτητές πρέπει να βελτιωθούν»\nΟ Αντρέα Στραματσόνι δεν έκρυψε τον εκνευρισμό του για όσα συμβαίνουν στο ελληνικό ποδόσφαιρο και χαρακτήρισε πολύ σημαντική την νίκη επί του Ηρακλή.\n«Ξέραμε από την αρχή πόσο σημαντικό είναι αυτό το ματς. Όχι μόνο για το αποτέλεσμα που θέλαμε την νίκη αλλά και για όσα είχαν προηγηθεί. Είμαι σίγουρος πως η ομάδα στο πρώτο έπαιξε πολύ καλά, έκανε φάσεις. Το ποδόσφαιρο είναι περίεργο, καθώς σκοράραμε στην πιο πολύπλοκο φάση. Παρακαλώ μην πείτε πως ήμασταν τυχεροί. Είναι σημαντικό πως επιστρέψαμε στις νίκες και να δούμε τα επόμενα παιχνίδια».\nΓια τα όσα έγιναν στο Περιστέρι: «Μερικές φορές γίνονται κάποια περίεργα πράγματα. Θα μιλήσω για τον Παναθηναϊκό δεν με νοιάζει για τον Ολυμπιακό. Το χειρότερο είναι το χέρι, πως δεν το είδε ο επόπτης, να το πει στον διαιτητή. Επιλέγει να μην το πει. Θα πρέπει να βελτιώσουν την επικοινωνία. Τον ξέρω τον τέταρτο, είναι σημαντικός διαιτητής. Όταν μία ομάδα παίρνει μονίμως πλεονέκτημα από αυτή την κατάσταση είναι δύσκολο να την ανταγωνιστείς.\nΣτις τρεις πρώτες αγωνιστικές τα πράγματα ήταν δίκαια. Μετά όχι, όπως το οφ-σάιντ στο Αγρίνιο, μπορώ να θυμηθώ και άλλα πράγματα. Πρέπει να βελτιωθούν οι διαιτητές. Δεν το λέω για τα αποτελέσματα, το λέω για την ψυχολογία. Ο Βιγιαφάνιες μου είπε «κόουτς είναι χέρι, το είδες». Του είπα «Λούκας παίξε». Είναι δύσκολο, αυτό το πράγμα επηρεάζει το μυαλό των παικτών. Πρέπει να κάνουμε προετοιμασία στην ψυχολογία. Ο διαιτητής την Κυριακή, πιστεύω, θα είναι τέλειος».\nΓια το ματς με την Σταντάρ και τον άξονα: «Ξέρω την κατάσταση. Δεν θέλω να μιλάω για αυτό. Την Πέμπτη θα είναι ο Παναθηναϊκός στο γήπεδο. Χάσαμε τους παίκτες στην ίδια θέση. Στο κέντρο. Χωρίς τους νέους είμαστε 12-13. Πρέπει να παλέψουμε. Δεν υπόσχομαι την νίκη αλλά ότι θα παλέψουμε. Να τα δώσουμε όλα. Δεν με νοιάζει ποιος λείπει. Όποιος φοράει την φανέλα του συλλόγου θα παλέψει. Ο μόνος αναντικατάστατος είναι ο προπονητής αλλά νομίζω πως ο Μούτσι μαθαίνει αγγλικά γρήγορα και θα είναι στον πάγκο».\nΓια τους Ζέκα και Λεντέσμα και το αν προλαβαίνουν το Φάληρο: «Τα δύο παιδιά είναι πολύ θετικά. Έχουν πάθος, προσωπικότητα. Πρέπει να το τσεκάρουμε μέρα προς μέρα με τον γιατρό. Σύμφωνα με το γεγονός πως είναι μυϊκά προβλήματα, δεν θέλω να ρισκάρω να γίνουν χειρότερα τα πράγματα. Θα δούμε στα μέσα της εβδομάδας αν είναι διαθέσιμοι για το ντέρμπι».\nΓια τον σεισμό στην Ιταλία: «Δυστυχώς είναι μια δύσκολη κατάσταση. Αυτός ο σεισμός έχει σχέση με τον προηγούμενο. Η γυναίκα μου είναι από εκεί. Είμαστε κοντά στους ανθρώπους. Προσπαθούμε να βοηθήσουμε. Η κυβέρνηση κάνει ότι μπορεί».


Trick or treat: Μπισκότα-φαντασματάκια για εσάς και την παρέα σας | Γόβα Στιλέτο\nΑρχική Μαγειρική Trick or treat: Μπισκότα-φαντασματάκια για εσάς και την παρέα σας\nTrick or treat: Μπισκότα-φαντασματάκια για εσάς και την παρέα σας\nΤρίτη 29 Οκτωβρίου 2019, 07:35\nΤι θα λέγατε να υποδεχτείτε τους φίλους σας με αυτά τα λαχταριστά μπισκοτάκια;\nπολύ μικρές ελίτσες σοκολάτας\nΧτυπάμε με το μίξερ το βούτυρο με τη ζάχαρη μέχρι το μείγμα να αφρατέψει. Προσθέτουμε τη βανίλια, την κανέλα το αλάτι και μετά το νερό. Χτυπάμε το μείγμα λίγο ακόμα, χαμηλώνουμε την ταχύτητα του μίξερ, προσθέτουμε το αλεύρι και δουλεύουμε για 2 -3 λεπτά σε μέτρια ταχύτητα. Χωρίζουμε το ζυμάρι σε κομματάκια ίσα με ένα αβγό και τα σκεπάζουμε με πετσέτα.\nΠροθερμαίνουμε το φούρνο στους 170ο C και στρώνουμε ταψιά με αντικολλητικό χαρτί. Ανοίγουμε κάθε κομμάτι (κρατάμε τα υπόλοιπα σκεπασμένα να μην στεγνώσουν) σε φύλλο πάχους ½ εκ. Σχεδιάζουμε ένα φάντασμα σαν αυτό που δείχνει η εικόνα και το βάζουμε στο ταψί. Συνεχίζουμε με τα υπόλοιπα κομματάκια της ζύμης. Τα μπισκότα πρέπει να έχουν απόσταση γύρω στα 2 εκ. ανάμεσα τους. Ψήνουμε στους 170°C για 12 λεπτά. Βγάζουμε από το φούρνο και αφήνουμε να κρυώσουν τελείως πριν τα διακοσμήσουμε.\nΦτιάχνουμε το γλάσο λεμονιού: ανακατεύουμε το νερό με το χυμό σε μπολ και ρίχνουμε σιγά -σιγά τη ζάχαρη χτυπώντας συνέχεια με τον αβγοδάρτη, μέχρι να έχουμε ένα μείγμα κρεμώδες που να απλώνεται αλλά να μην πέφτει σαν σιρόπι. Αν χρειασθεί, μπορούμε να προσθέσουμε λίγη ζάχαρη ή λίγο νερό ακόμα, για να αποκτήσει την πυκνότητα που θέλουμε. Απλώνουμε το γλάσο επάνω στα μπισκότα-φαντάσματα, αφήνοντας μισό πόντο ακάλυπτο τριγύρω.\nΙδανικά, το απλώνουμε με κορνέ αλλά και η βρεγμένη κυρτή μεριά ενός κουταλιού κάνει μια χαρά τη δουλειά της (ρίχνουμε μια κουταλιά της σούπας γλάσο επάνω στο μπισκότο και την απλώνουμε με το πίσω μέρος ενός κουταλιού της σούπας) . Βάζουμε δύο σοκολατένιες ελίτσες για μάτια και μια για στόμα.


Το travelgirl.gr στην Καβάλα: 3 μέρες στο Μόντε Κάρλο της Β. Ελλάδας – Travelgirl\nΤο travelgirl.gr στην Καβάλα: 3 μέρες στο Μόντε Κάρλο της Β. Ελλάδας\nby Markella Sharaiha / 21/03/2018 09/09/2018\nΑπό τότε που έχασα τη μητέρα μου είχα ορκιστεί ότι δεν θα ξαναγυρνούσα στη γενέτειρά μου. Ποτέ όμως δεν πρέπει να δίνεις όρκους γιατί η ζωή και η μοίρα έχει άλλα σχέδια για σένα. Εγώ λοιπόν λόγω του ότι θα βαφτίσω το μωρό της παιδικής μου φίλης, Βαλεντίνης, δε γινόταν να μην είμαι στη γέννα, όπου είχε προγραμματιστεί για τις 16 Μαρτίου. Με ένα ελαφρύ μούδιασμα αλλά ταυτόχρονα και προσμονή ετοίμασα τα πράγματά μου και ξεκίνησα το ταξίδι μου στο Μόντε Κάρλο της Ελλάδας.\n1η μέρα: Αναχώρηση από τα ΚΤΕΛ Κηφισού\nΣτις 08.15 είχα ήδη φτάσει στο ΚΤΕΛ και 08.30 ξεκινήσαμε για το πολύωρο ταξίδι. Ο καιρός ήταν υπέροχος, τα πούλμαν αρκετά άνετα και σε περίπου 8 ώρες είχα φτάσει στην Καβάλα.\nΆφιξη στο ΚΤΕΛ Καβάλας και στο ξενοδοχείο Galaxy\n17.00. Εκεί με περίμενε η νονά μου, η αδελφή της μητέρας μου, και πήγαμε προς το ξενοδοχείο Galaxy με την απίστευτη θέα στο λιμάνι και στην παλιά πόλη. Το προσωπικό με υποδέχθηκε με ευγένεια και κατευθείαν κατευθύνθηκα στο δωμάτιό μου στον 4ο όροφο. Το πρώτο πράγμα που ήθελα να δω ήταν η μαγική θέα που σου κόβει την ανάσα.\nΤο γαλάζιο σε όλες τις αποχρώσεις του, ο ήλιος έλαμπε αν και ήταν 17.30 και απέναντι αχνοφαινόταν το πανέμορφο νησί της Θάσου. Αφού λοιπόν έκανα ένα ντους ετοιμάστηκα για τη βόλτα μου στην πόλη.\nΒόλτα στο κέντρο της Καβάλας\nΗ πρώτη στάση που κάναμε με τη νονά μου ήταν στο καφέ του Γιώργου Μονιού, το The Hub που βρίσκεται ακριβώς απέναντι από το ξενοδοχείο. Εκεί συνάντησα την ξαδέλφη μου, Αναστασία κι άλλους φίλους όπου απολαύσαμε τα καταπληκτικά ροφήματα. Η ώρα πήγε 20,00. Με φίλους και με τη νονά μου πήγαμε να φάμε φαλάφελ στο Μπείτε Φάτε στην Ομόνοια.\nΤο περιβάλλον φιλόξενο, το servise αρκετά καλό και το φαγητό πεντανόστιμο.\nΜπορεί η κούραση να ήταν μεγάλη όμως δε θα μπορούσα να μην δεν πιω κι ένα ποτό στο φημισμένο 18, με τον κουμπάρο μου, Ορέστη Νικολαίδη, που σε λίγες ώρες θα γινόταν πατέρας! Η Καβάλα είναι αλήθεια έμεινε όπως την είχα αφήσει. Τις καθημερινές τα βράδια τα μαγαζια δεν έχουν πολύ κόσμο με αποτέλεσμα να κλείνουν νωρίς. Περίπου στις 02.30 κοιμήθηκα και νωρίς το πρωί ξύπνησα για τη γέννα!\nΔιαβάστε περισσότερα: Το travelgirl.gr στην Καβάλα: Η γέννηση του βαφτισιμιού της και η επιστροφή στην πόλη που γεννήθηκε\nΞυπνητήρι στις 08.00 και φυσικά πρωινό στο Galaxy στον 7ο όροφο που έχεις θέα όλη την Καβάλα, μέσα από τις τζαμαρίες.\nΈνα πρωινό που είχε τα πάντα. Από χυμούς καφέδες, μέχρι τουρσί και αντζούγιες! Εγώ είμαι κλασική στις γεύσεις και προτίμησα να φάω την ομελέτα μου, με φρυγανιές, τον φυσικό χυμό μου, κομπόστα και ρυζόγαλο που λατρεύω.\nΣτις 08.30 καλωσορίσαμε τον μπέμπη! Τον Μάριό μας. Αφού καθήσαμε λίγες ώρες στο μαιευτήριο ξεκίνησα την βόλτα μου στην πόλη παρέα με την αδελφή της Βαλεντίνης, τη Μαρία. Στο κέντρο της πόλης, μπορείς να βρεις τα πάντα. Στέκια για γρήγορο φαγητό, ουζερί, καφέ, κρεπερί, καφετέριες. Εμείς θέλαμε να τσιμπήσουμε κάτι και πήγαμε σε έναν από τους υπέροχους πεζόδρομους της Καβάλας, στη Φιλελλήνων στο Dailys. Ο ιδιοκτήτης του μας πρόσφερε σαντουιτσάκια με σολωμό , μοτσαρέλα και ντομάτα και ήπιαμε και από μία παγωμένη μπύρα!\nΕπιστροφή στην κλινική και στο μπέμπη μας! Η ώρα είχε περάσει για τα καλά και με τον κουμπάρο μου, τον κολλητό του και τη νονά μου πήγαμε για θαλασσινά σε ένα από τα ταβερνάκια στον Αγιο Νικόλαο όπου είναι στέκι κυρίως φοιτητών. Ήπιαμε το ουζάκι μας και γιορτάσαμε τον ερχομό του Μάριού μας!\nΤο ξύπνημα ήταν δύσκολο αλλά κατάφερα να σηκωθώ από το κρεβάτι στις 10 το πρωί! Ετοιμάστηκα και αφού πέρασα να δω τον μικρό και την κολλητή μου, ξεκίνησα το οδοιπορικό μου στην παλιά πόλη. Μπορεί ο καιρός να μην ευνοούσε όμως έβαλα τα αθλητικά μου και ξεκίνησα για βόλτα στο Κάστρο, στην Παναγία και στο Φάρο. Η παλιά πόλη είναι πανέμορφη ό,τι καιρό και να κάνει. Τα παλιά σπίτια, τα μαγαζάκια, οι ταβέρνες και η μαγική θέα σε κάνουν να νιώθεις ότι βρίσκεσαι σε νησί.\nΔιαβάστε επίσης: Το travelgirl.gr σε ξεναγεί στο σπίτι του Μωχάμετ Αλί στην Καβάλα (video)\nΑφού απόλαυσα τη βόλτα μου στα αγαπημένα μου μέρη, κατηφόρισα προς το κέντρο της Καβάλας και την Ομόνοια που ειναι ο κεντρικός δρόμος των καταστημάτων. Εκεί συνάντησα τους θείους μου και την ξαδέλφη μου στο Ζαχαροπλαστείο Φέσσα που έζησα όλα τα παιδικά μου χρόνια καθώς ανήκε στην οικογένεια της μητέρας μου. Οι κουραμπιέδες είναι φημισμένοι όπως και τα τουρέκια και φυσικά τα γλυκά του!\nΑφού τους έδωσα από ένα φιλί, σειρά είχε το Zen Relax όπου οι ιδιοκτήτες του, με περίμεναν. Εκεί μπορεί να κάνει κανείς spa αλλά και σολάριουμ.\nΟ Νάσος μου γέμισε δύο μεγάλες σακούλες με τα υπέροχα προιόντα του και κατευθύνθηκα πάλι προς την κλινική για να δω το βαφιστίρι μου! Το απογευματάκι βρέθηκα τυχαία με τους φίλους του αδελφού μου, τον Πάνο και στην Στεφανία όπου έτρωγαν ήδη στο Ψαράκι, στο Λιμάνι της Καβάλας όπου με περίμενε ο ιδιοκτήτης του, Δημήτρης Λυμπεράκης για να μου κάνει το τραπέζι. Όλα ήταν πολύ ωραία. Από τα ορεκτικά μέχρι τα γλυκά που ήρθαν στο τέλος. Η θέα απλά μαγική. Νομίζω ότι είναι το καλύτερο μαγαζί αυτήν την στιγμή στην Καβάλα που μπορεί να βρεις τα πάντα. Απο καλό φαγητό μέχρι φιλικό περιβάλλον.\nΤο βράδυ είχαμε συνεννοηθεί με τον κουμπάρο μου και τη νονά μου να πάμε για φαγητό καθώς θα ήταν το τελευταίο βράδυ μου στην Καβάλα. Πήγαμε πάλι στον Άγιο Νικόλαο και στο ταβερνάκι “Γοργόνες και Μάγκες” για να τσιμπήσουμε τα θαλασσινά μας.\nΕγερτήριο από τις 7 καθώς πριν την επιστροφή μου στην Αθήνα ήθελα να δω για τελευταία φορά την κολλητή μου. Της έδωσα ένα μεγάλο φιλί και στις 9 παρά δέκα το λεωφορείο αναχώρησε. Ο καιρός ήταν βροχερός κι εγώ έφυγα με ανάμεικτα συναισθήματα.\nΥΓ Ευχαριστώ θερμά το ξενοδοχείο Galaxy Hotel για την φιλοξενία του αυτές τις μέρες.\ngalaxy hotelgalaxy hotel airotelβαλεντίνη καραμπουρνιώτηΚαβάλακαβάλα αξιοθέατακαβάλα αφιέρωμακαβάλα διαμονήκαβάλα οδοιπορικόκαβάλα προορισμόςπαλιά πόλη καβάλαπώς να πάω στην καβάλαφαγητό καβάλα\n← Αναγνώστρια του travelgirl.gr γράφει κριτική για την παράσταση “Misery”\nΑυτό είναι το πιο παράξενο χωριό του κόσμου: Άνθρωποι ζουν 1800 μέτρα κάτω από τη γη! →


Personal Basketball Training (PBT): Οι τύποι παικτών!\n4. Ο ‘’αγχωμένος’’. Αυτός είναι συνήθως ο πιο συνεπής, ο πιο γυμνασμένος, ο πιο πειθαρχημένος, όμως την ώρα της κρίσης, δηλαδή στο παιχνίδι παραλύει. Απολαμβάνει την προπόνηση στην οποία είναι πάντα πολύ καλός κι εύστοχος, όμως στον αγώνα τα χέρια του ιδρώνουν, η ανάσα του γίνεται βαριά και συχνά τα πόδια του τρέμουν!!! Βασανίζεται και στεναχωριέται που δεν μπορεί να βγάλει στο γήπεδο τον πραγματικό του εαυτό…\n13. Ο ‘’ταλαντούχος’’ μικρός. Βράζει το αίμα του, δουλεύει ασταμάτητα και ονειρεύεται μια λαμπρή καριέρα. Σέβεται τα λεπτά συμμετοχής που του δίνει ο προπονητής του και λειτουργεί σαν σφουγγάρι σε όσα συμβαίνουν γύρω του εντός κι εκτός γηπέδου. Προσπαθεί να είναι συνεπής και στο τμήμα που ανήκει ηλικιακά (πχ εφηβικό), χωρίς να βεντετίζει και να υποτιμάει τη διαδικασία εκεί.\n14. Ο ‘’κακής νοοτροπίας’’ μικρός. Με το που τον καλείς στο αντρικό νομίζει ότι πρέπει να παίξει και 5άδα εκεί! Πιστεύει ότι είναι ο Γκάλης και ο Τζόρνταν μαζί και ότι το μπάσκετ είναι μόνο τρίποντα και σορτσάκια μέχρι τον αστράγαλο. Δεν δέχεται εύκολα παρατηρήσεις και αντιδρά σε οτιδήποτε αντίθετο με το σκεπτικό του. Υποτιμάει τους συνομηλίκους του και θεωρεί αγγαρεία το να παίζει μαζί τους. Αν μάλιστα σε όλα αυτά υπάρχει και μπαμπάς που σιγοντάρει, τότε η ιστορία του μικρού είναι μάλλον τελειωμένη…


Ginseng: Ιδιότητες & Οφέλη | Pharm24.gr\nΤο ginseng είναι ένα βότανο που χρησιμοποιείται εκατοντάδες χρόνια στην Κίνα και την Ιαπωνία ως συστατικό θεραπευτικών σκευασμάτων. Είναι μια σπουδαία πηγή ενέργειας και περιέχει μεγάλες ποσότητες βιταμινών Β και μέταλλα.\nΠοιες είναι οι ιδιότητες του Ginseng\nΤο ginseng λειτουργεί ως τονωτικό, προσφέροντας μεγάλες ποσότητες ενέργειας. Έτσι συμβάλλει στην καταπολέμηση της κόπωσης, της εξάντλησης, του άγχους και της κατάθλιψης.\nΑκόμα βοηθάει στη ρύθμιση της πίεσης του αίματος, στην τόνωση του ανοσοποιητικού, στην καταπολέμηση πονοκεφάλων καθώς επίσης έχει αποδειχθεί πως έχει αντιγηραντικές ιδιότητες.\nΒρείτε συμπληρώματα διατροφής με Ginseng στο Pharm24.gr.


Επίσκεψη των μαθητών του 2ου Γυμνασίου Ναυπλίου σε θεατρική παράσταση και στην Κιβωτό του κόσμου - Argonafplia.gr Επίσκεψη των μαθητών του 2ου Γυμνασίου Ναυπλίου σε θεατρική παράσταση και στην Κιβωτό του κόσμου - Argonafplia.gr\nΑρχική ΑΡΓΟΛΙΔΑ ΑΡΓΟΝΑΥΠΛΙΑ Επίσκεψη των μαθητών του 2ου Γυμνασίου Ναυπλίου σε θεατρική παράσταση και στην...\nΕπίσκεψη των μαθητών του 2ου Γυμνασίου Ναυπλίου σε θεατρική παράσταση και στην Κιβωτό του κόσμου\nΕπίσκεψη των μαθητών της Γ΄ γυμνασίου του 2ου Γυμνασίου Ναυπλίου στη θεατρική παράσταση.\n“Μια Χριστουγεννιάτικη ιστορία” του Τσάρλς Ντίκενς και στη συνέχεια επίσκεψη αγάπης στην Κιβωτό του κόσμου.\nΤην Τρίτη 10 Δεκεμβρίου τα παιδιά της Γ΄ Γυμνασίου του 2ου Γυμνασίου Ναυπλίου παρακολούθησαν την θεατρική παράσταση “Μια Χριστουγεννιάτικη ιστορία” του Τσάρλς Ντίκενς, στην κεντρική σκηνή του Εθνικού Θεάτρου. Ήταν ένα τραγούδι αγάπης για τα Χριστούγεννα που μιλά για την γενναιοδωρία και τη συνειδητή προσφορά σε αυτούς που χρειάζονται βοήθεια. Στο τέλος της ιστορίας, ο Ντίκενς μέσα από τον αφηγητή ωθεί τούς θεατές να ακολουθήσουν το πρότυπο του Σκρούτζ και να αγαπήσουν τα Χριστούγεννα ως γιορτή της γενναιοδωρίας και ανθρωπιάς.\nΜετά το τέλος της θεατρικής παράστασης τα παιδιά επισκέφθηκαν μαζί με τους καθηγητές τους την δομή φιλοξενίας της Κιβωτού του κόσμου στον Κολωνό στην Αθήνα. Όλη την περασμένη εβδομάδα συγκέντρωσαν μια σημαντική ποσότητα από τρόφιμα, ρούχα και άλλα είδη. Όλα αυτά τα μετέφεραν και τα πρόσφεραν απλόχερα κατά την επίσκεψή τους, στην Κιβωτό του κόσμου.\nΠαράλληλα είχαν την ευκαιρία, με την βοήθεια της κοινωνικής λειτουργού της Κιβωτού, να γνωρίσουν μια σύγχρονη “Βασιλειάδα” που δημιούργησε ο Πατέρας Αντώνιος πριν αρκετά χρόνια.\nΜας μίλησαν για το θεάρεστο έργο της Κιβωτού απάντησαν σε απορίες των μαθητών, και μας ξενάγησαν στον χώρο. Δεν χρειάστηκε χρόνος για να καταλάβει κανείς πως κάθε σπιθαμή του κτιρίου έχουν φτιαχτεί με πολύ αγάπη. Στα πρόσωπα των παιδιών αντίκριζε κανείς τη συγκίνηση και τη βεβαιότητα ότι έπραξαν το σωστό.


"Αμφοτεροδέξιος..." : * Τα μαθηματικά του κορωνοϊού\n* Τα μαθηματικά του κορωνοϊού\nΕτικέτες αλλά με νόημα..., ιός\nΣωσμένος απο τον Χριστό 19 Νοεμβρίου 2020 - 9:19 μ.μ.\nτο σχεδον 2.500.000 εκατομμυρια δεν δειχνει οτι ειναι ανθρωποι αλλα ειναι ο αριθμος των μεταληψεων που ελαβαν καποιοι ανθρωποι. Αυτοι οι ανθρωποι ισως ειναι οι ιδιοι καθε φορα. Επισης αυτο το διαστημα που αναφερεται εχουμε μια αποκλιμακωση της δρασης του κορονοιου. Επισης οι περιοχες στις οποιες εγιναν αυτες οι συνάξεις και οι μεταλήψεις δεν ειναι στην πλειοψηφία τους σε περιοχες με αυξημένο υιικό φορτιο. Συνεπως σωστα αναφερεται οτι δεν υπηρξαν κρουσματα λογω θειας μεταληψης και παραπλανητικα αναφερει οτι αυτο δεν συνεβει διοτι κοινωνισαν σωμα και αιμα Χριστου.\nΘελω να μου αναφερεις οτι καποιοι ειχαν αποδεδειγμένα κορονοιο, κοινωνησαν και οι αλλοι που δεν ειχαν κορονοιο κοινωνησαν επισης απο το ίδιο κουτάλι και δεν κόλλησαν.


επιστολή: ΧΡΙΣΤΙΑΝΙΚΗ ΑΥΞΗΣΗ\nΌταν κάποιος πρωτογεννιέται στην οικογένεια του Θεού, είναι ένα νήπιο εν Χριστώ (Εβρ.ε:11-14 & ς:1-3). Πρέπει να ακολουθήσει μια περίοδος αύξησης κι ανάπτυξης, η οποία θα συνεχιστεί μέχρι το τέλος της ζωής του. Ο Κύριος έχει φροντίσει γι’ αυτή την συνεχή αύξηση των παιδιών Του τοποθετώντας αποστόλους, προφήτες, ευαγγελιστές, ποιμένες και δασκάλους (Εφεσ.δ:12-15).\nΟ Παύλος δίδασκε τους νέους χριστιανούς ότι πρέπει να απεκδυθούν τον παλαιό άνθρωπο (τον παλιό εαυτό) με την διεφθαρμένη ομιλία και τις μάταιες επιθυμίες και να ενδυθούν τον νέον άνθρωπο, τον κτισθέντα κατά Θεόν εν δικαιοσύνη και αληθινό αγιασμό. Δίδασκε ακόμα ότι δεν πρέπει να λυπούν το Πνεύμα το Άγιο με παλιές αμαρτωλές επιθυμίες της σάρκας κι ότι σαν νέο κτίσμα εν Χριστώ πρέπει να είναι ευγενικοί, συμπονετικοί και συγχωρητικοί, όπως ο Θεός μας συγχώρεσε (Εφεσ.δ:17-22 & ε:1-9). Οι περισσότεροι άγιοι στην εκκλησία της Εφέσου ήταν εθνικοί ειδωλολάτρες που είχαν ανάγκη να μάθουν τις αρχές της άγιας ζωής. Με το Πνεύμα το Άγιο, όμως, μέσα τους αυτοί οι νέοι χριστιανοί μεταμορφώνονταν με χαρά κι ευκολία σε νέα κτίσματα εν Χριστώ.\nΕτικέτες αύξηση, χριστιανική αύξηση


Μία στρατηγική εμβέλειας στην υπηρεσία των Επαρχιών του Νότου - Opus of N. Lygeros\nTranslated from the Greek by Βίκυ Τσατσαμπά\nΑν παρατηρήσουμε την πολιτική του Μαρόκο διαμέσου των αιώνων, μπορούμε να δούμε ότι αυτή απέτρεψε την οθωμανική εξάπλωση, πιο πρόσφατα εκείνη του κομουνισμού και τώρα αυτή της τρομοκρατίας. Έτσι το Μαρόκο αντιπροσωπεύει μία ασπίδα που προστατεύει τη διασταύρωση ανάμεσα στην Αφρική και το Μαρόκο, ανάμεσα στον Ατλαντικό Ωκεανό και τη Μεσόγειο Θάλασσα, ανάμεσα στους άνδρες και τις γυναίκες που θέλουν να ζουν σε ειρήνη. Είναι λοιπόν σημαντικό να δούμε αυτή την στρατηγική εμβέλειας που ισχύει και στις Επαρχίες του Νότου με τρόπο αποτελεσματικό. Γιατί αυτή αντιπροσωπεύει ένα σημείο σταθερότητας για την περιοχή και είναι αυτό άλλωστε που επιτρέπει να δικαιολογήσουμε την παρουσία του στρατού σε αυτή την περιοχή. Πρόκειται για τη θέσπιση μιας πολιτικής της ασφαλούς ανάπτυξης που σταθεροποιεί τις τοπικές ζωές. Είναι γι’ αυτόν τον λόγο που βλέπουμε μια εξαιρετική ανάπτυξη στον τομέα της εκπαίδευσης, της έρευνας και του πανεπιστημίου αν λάβουμε υπόψη το τοπικό πλαίσιο και την κατάσταση της ερήμου. Η δημιουργία της Εθνικής Σχολής Εμπορίου και Διοίκησης στην Dakhla, η Τεχνόπολη της Foum El Qued, η Πολυτεχνική Σχολή του Mohammend VI είναι παραδείγματα όχι μόνο φανερά αλλά και πόλοι έλξης για την ανάπτυξη των Επαρχιών του Νότου. Αυτό άλλωστε ενισχύεται από τους σταθμούς αφαλάτωσης που παρέχουν πόσιμο νερό για το σύνολο του τοπικού πληθυσμού χάρη στα μη συμβατικά μέσα και την προηγμένη τεχνολογία αλλά επίσης και στο πλαίσιο της ανάπτυξης της γεωργίας και της αλιείας. Έτσι έχουμε μια σχολική περίπτωση τοπικής εφαρμογής μιας παγκόσμιας στρατηγικής.


PAW PATROL ΚΟΥΤΑΒΑΚΙ ΜΕ ΟΧΗΜΑ ASST4 από e-tza.gr\nPAW PATROL ΚΟΥΤΑΒΑΚΙ ΜΕ ΟΧΗΜΑ ASST4\nΛΟΥΤΡΙΝΟ ΣΚΥΛΑΚΙ PAW PATROL 27 ΕΚ.\nΑΚΟΥΣΤΙΚΑ ΚΑΠΕΛΟ PAW PATROL\nΚωδικός e-tza: 1-046409\nΚωδικός Κατασκευαστή: PWP43000\nΌχημα και Κουταβάκι Paw Patrol. Οι πρωταγωνιστές της σειράς καθένας με το δικό του όχημα είναι έτοιμοι για διάσωση!\nΑποσπώμενη φιγούρα (κεφάλι και άκρα με αρθρώσεις) και λειτουργικό όχημα, ανάλογα με τον κάθε ήρωα. Όλα τα οχήματα έχουν λειτουργικές ρόδες. Όλες οι λειτουργίες των οχημάτων ενεργοποιούνται χειροκίνητα. Τα οχήματα αυτά είναι συμβατά και με τις φιγούρες "Κουταβάκια σε Δράση" καθώς και με το Κινητό Αρχηγείο Διάσωσης Patroller.\n• Το Πυροσβεστικό του Marshall\n• Το Αστυνομικό του Chase\n• Το Φορτηγό Ανακύκλωσης του Rocky\n• H Μηχανή του Ryder\n• Το Διαστημόπλοιο της Skye\n(Κάθε φιγούρα πωλείται χωριστά. Ανάλογα τη διαθεσιμότητα.)\nΕτικέτες: paw , patrol , κουταβακι , με , οχημα , asst4 , σειρά , racers κουταβακι , με , οχημα , σειρά\nΑΚΟΥΣΤΙΚΑ ΚΑΠΕΛΟ PAW PATROL α Headphone Hats είναι σκουφάκια με ενσωματωμένα ακουστικά και σχέδια από αγαπημένους χαρακτήρες αγοριών και κοριτσιών...\nΛουτρινό Σκυλάκι Paw PatrolΜέγεθος 27 εκατοστα..\nΜΠΑΛΑ ΠΛΑΣΤΙΚΗ PAW PATROL..\nΠΑΡΚΙΝΓΚ ΒΑΛΙΤΣΑΚΙ ΣΚΥΛΑΚΙ PAW PATROL\nΠαρκίνκ Βαλιτσάκι Σκυλάκι Paw Patrol..


Περιφέρεια Αττικής - Επίσκεψη του Περιφερειάρχη Αττικής Γ. Πατούλη στα αντιπλημμυρικά έργα που πραγματοποιούνται από την Περιφέρεια, με χρηματοδότηση από το ΠΕΠ Αττικής (ΕΣΠΑ) 2014-2020 στο ρέμα Κόρμπι στη Λ. Βάρης –Κορωπίου και είναι συνολικού προϋπολογισμού 20,05 εκ. ευρώ\nΔημοσιεύθηκε : 05/03/2021 11:29\nΟ Περιφερειάρχης Αττικής Γ. Πατούλης, συνοδευόμενος από την Εντεταλμένη Περιφερειακή Σύμβουλο Τεχνικών Έργων Ε. Κοσμίδη και τον Διευθυντή Τεχνικών Έργων της Περιφερειακής Ενότητας Αν. Αττικής Ι. Ασπρουλάκη, επισκέφθηκαν την περιοχή Βάρης Βούλας Βουλιαγμένηςκαι συγκεκριμένα το Ρέμα Κόρμπι που βρίσκεται στη Λ. Βάρης –Κορωπίου και πραγματοποιούνται αντιπλημμυρικά έργα.\nΤο έργο αφορά στην κατασκευή έργων διευθέτησης μήκους 2840 μ. περίπου, στο τμήμα από την εκβολή του στην παραλία της Βάρκιζας μέχρι το υφιστάμενο τεχνικό έργο του ρέματος στη Λ. Βάρης –Κορωπίου (στο ύψος της Στρατιωτικής ΣχολήςΕυελπίδων)\nΦωτογραφικό υλικό 4684 kB 2021-03-05 11:28


Τα καλύτερα ξενοδοχεία με τζακούζι - Anacapri - TripAdvisor\nAnacapri: Θέρετρα με πλήρη διατροφή\nΠαροχές Δωρεάν WiFi Περιλαμβάνεται πρωινό Πισίνα Εστιατόριο Ίντερνετ Κλιματισμός Μπαρ/Lounge Ξενοδοχείο μη καπνιστών Πρόσβαση-αναπηρικό καρότσι Σουίτες Σπα Υπάλληλος υποδοχής Υπηρεσία δωματίουΌλα\nΝο 1 από 18 ξενοδοχεία με την καλύτερη σχέση ποιότητας-τιμής: Anacapri\nΝο 2 από 18 ξενοδοχεία με την καλύτερη σχέση ποιότητας-τιμής: Anacapri\nΝο 3 από 18 ξενοδοχεία με την καλύτερη σχέση ποιότητας-τιμής: Anacapri\nΝο 4 από 18 ξενοδοχεία με την καλύτερη σχέση ποιότητας-τιμής: Anacapri\nΞενοδοχεία κοντά σε: Anacapri (26)\nΔείτε 9 ακόμα προσφορές από 946 $\n14,8 χλμ. από Anacapri\n14,9 χλμ. από Anacapri\n15,1 χλμ. από Anacapri\n15,2 χλμ. από Anacapri\n15,4 χλμ. από Anacapri\n15,5 χλμ. από Anacapri\n2,1 χλμ. από Anacapri\n2,8 χλμ. από Anacapri\n3,0 χλμ. από Anacapri\n3,1 χλμ. από Anacapri\n14,7 χλμ. από Anacapri\n15,7 χλμ. από Anacapri


Τι δήλωσαν Σωφρόνης και Γιούστε… – Apollon365\nΣτην καθιερωμένη συνέντευξη Τύπου πριν το παιχνίδι με τους Ιρλανδούς της Σιάμροκ, μίλησαν ο προπονητής της ομάδας μας Σωφρόνης Αυγουστή και από πλευράς ποδοσφαιριστών μας ο Ισπάνος Έκτορ Γιούστε.\n«Ο αυριανός αγώνας είναι πολύ σημαντικός και το γνωρίζουμε όλοι. Ξέρουμε τι ακριβώς πρέπει να κάνουμε για να ανατρέψουμε το σκορ του πρώτου αγώνα. Γνωρίζουμε τις δυσκολίες που έχουμε να αντιμετωπίσουμε. Χρειάζεται συγκέντρωση σε ολόκληρο το 90λεπτο.\nΈχουμε να αντιμετωπίσουμε μια καλή ομάδα αλλά κι εμείς έχουμε πολύ καλούς ποδοσφαιριστές. Όταν αντιμετωπίσαμε την Αμπερντίν, ο προπονητής ήταν στην εξέδρα. Επίσης στην εξέδρα είχε 7000 προπονητές οι οποίοι έσπρωξαν την ομάδα στην ανατροπή.\nΓνωρίζω τις δυσκολίες που αντιμετωπίζει ο κόσμος ωστόσο αύριο τους έχουμε ανάγκη».\n«Έχουμε καλό προαίσθημα. Εμπιστεύομαι τους συμπαίκτες μου ότι μπορούμε να ανατρέψουμε το σκορ του πρώτου αγώνα. Αύριο όλα θα είναι διαφορετικά. Με τον κόσμο στο πλευρό μας θα είμαστε καλύτεροι. Θα κάνουμε το παν για να προκριθούμε.\nΠιστεύω στην ομάδα και πως έχουμε τις δυνατότητες για να προκριθούμε στην επόμενη φάση. Πρόκειται για δυνατό αντίπαλο που έχει πάθος».\n«Κυανόλευκα» κλικς από την προπόνηση πριν τον επαναληπτικό με τους Ιρλανδούς(Φώτος)


Η ΤΕΤΡΑΓΩΝΙΚΗ ΡΙΖΑ ΤΟΥ ΚΑΚΟΥ ΕΙΝΑΙ ΠΡΑΣΙΝΗ ΔΕΝ ΕΧΩ ΕΡΩΤΕΥΘΕΙ ΠΟΤΕ ΑΙΓΟΚΕΡΩ (αλλά έχω πάει τρεις φορές στη Φολέγανδρο…)\nΓια να φτιάξεις ένα Μπλάντι Μέρι θα χρειαστείς μιαν αρκούδα. Για να φτιάξεις μιαν αρκούδα, δεν θα χρειαστείς ποτέ, μα ποτέ, δυο λιοντάρια. Τη στιγμή που μιλάμε τουλάχιστον, ο Δανιήλ Ιωάννου της Ευτέρπης και του Δημοσθένη είναι ένα ανύπαρκτο πρόσωπο. Ένα, δύο, τρία, καρέκλα, πέντε, έξι λεωφορειόδρομος. Αν βάλεις ένα κατσαβίδι στην πρίζα, δεν υπάρχει καμία περίπτωση ν’ αλλάξεις ζώδιο… Οι τοξότες δεν ταιριάζουν καθόλου με τους λευκούς ιαγουάρους… Το αγαπημένο μου χρώμα δεν είναι ούτε το λιλά ούτε το κίτρινο ούτε το πράσινο ούτε το καφέ ούτε το γαλάζιο ούτε το μοβ ούτε το κόκκινο ούτε το γκρι ούτε οι φακές. Τα μαλλιά μου κάθε Πέμπτη απόγευμα γίνονται ξανθά για περίπου 25 λεπτά. Τις υπόλοιπες ώρες της εβδομάδας είμαι Κριός… Σίγουρα κάποιος μπορεί ν’ αρχίσει έτσι μιαν αφήγηση. Η προχθεσινή νύχτα κράτησε 10 χρόνια, ενώ μια άλλη τις προάλλες 12. Δεν μπορώ να καταλάβω τη διαφορά ανάμεσα σ’ ένα κομπολόι κι ένα υπερωκεάνιο. Αυτό όμως που δεν μπορώ με τίποτα μα με τίποτα να καταλάβω είναι πώς μία γυναίκα με τον δικό μου δείκτη νοημοσύνης σας παρακολουθεί τόσην ώρα να την κοιτάτε ατάραχος, να κρατάτε σημειώσεις και να είστε έτοιμος να της πείτε πως θα τη βλέπετε κάθε Τετάρτη βράδυ τέτοια ώρα για τα επόμενο τουλάχιστον δέκα χρόνια, μέχρι να θεραπεύσετε πλήρως τον κυνισμό, την αυθάδεια, την αρρωστημένη φαντασία και, βεβαίως, την περιπαιχτική της διάθεση να σας ξεφτιλίσει ρωτώντας σας αν ο Παύλος Ιακώβου, ο ασθενής που βλέπετε κάθε Τρίτη βράδυ, ο άνδρας της, σας έχει ποτέ αποκαλύψει όλα αυτά τα χρόνια ότι η ξανθιά, που σας έχει εκμυστηρευτεί ότι πηδάει κάθε Τετάρτη βράδυ, είναι η γυναίκα σας. [αποσπάσματα από την ΠΑΡΑΛΛΗΛΗ ΔΡΑΣΗ, μια ιστορία από το βιβλίο Γαμ. υθιστορήματα του ενός λεπτού της Κατερίνας Έσσλιν, εκδόσεις ΑΠΟΠΕΙΡΑ 2012– όλη η ιστορία της πρώτης και τελευταίας επίσκεψης μιας Γυναίκας στο Ψυχίατρο που η γυναίκα του τα είχε φτιάξει με τον άνδρα της με ΚΛΙΚ εδώ – ART by andre kertesz photography)\nΠΑΡΑΛΛΗΛΗ ΔΡΑΣΗ, μια ιστορία ενός λεπτού στον ψυχίατρο\nΚαλησπέρα. Καλησπέρα. Ήρθα λίγο αργότερα. Συγγνώμη. Δεν πειράζει για πρώτη φορά. Καθίστε. Εδώ; Ναι. Απλώς, θα κρατήσει λιγότερο η συνεδρία. Αυτό είναι όλο. Αλλά να ξέρετε: είστε ήδη σε καλό δρόμο. Γιατί το λέτε; Γιατί δεν μου είπατε καν το όνομά σας στο τηλέφωνο. πράγματι. Τι σας έφερε λοιπόν ως εδώ; Ψάχνετε απαντήσεις για το ποια είστε –ναι; Δεν είμαι σίγουρη. Είμαι σίγουρος πως όχι. Αν σας είναι άβολη η καρέκλα, καθίστε στην αριστερή. Όχι, εντάξει είμαι. Απλώς, δεν πιστεύω στην ψυχοθεραπεία. Καμία αντίδραση. Ν’ αρχίσω; Απ’ όπου θέλετε. Θα με διακόψετε; Όπως σας εξήγησα και τις προάλλες στο τηλέφωνο, όχι. Μιλήστε, μείνετε σιωπηλή, πείρε μου το όνομά σας ή και όχι, κάντε ό,τι τέλος πάντων θέλετε και νομίζετε ως τις 8 και 45. Σήμερα εδώ, κι απ’ την επόμενη φορά στο ντιβάνι που βλέπετε πίσω σας. Ξεκινήστε όποτε θέλετε κι αρχίστε να μου μιλάτε για ό,τι σας έφερε εδώ. Ξεκινήστε αμέσως, από σήμερα το πρωί ή, όπως σας είπα, απ’ όποτε θέλετε κι απ’ όποια περίοδο της ζωής σας θέλετε. Κατάλαβα. Κατάλαβα. Ο πληθυσμός της Μποτσουάνας αυτή τη στιγμή που μιλάμε ανέρχεται στους 2 κατοίκους. Για να φτιάξεις ένα Μπλάντι Μέρι θα χρειαστείς μιαν αρκούδα. Για να φτιάξεις μιαν αρκούδα, δεν θα χρειαστείς ποτέ, μα ποτέ, δυο λιοντάρια. Τον γιο μου δεν θα τον βάφτιζα ποτέ Ιάσονα, και η σκέψη ότι μπορεί να μου το προτείνατε με βάζει σε σκέψεις για το αν σας αρέσουν τα πορτοκάλια. Τη στιγμή που μιλάμε, τουλάχιστον, ο Δανιήλ Ιωάννου της Ευτέρπης και του Δημοσθένη είναι ένα ανύπαρκτο πρόσωπο. Στο συρτάρι του κομοδίνου μου δεν τοποθετώ ποτέ κονσέρβες τόνου, φέτα σε βαρέλι ή τραγουδίστριες της όπερας. Η τετραγωνική ρίζα του Κακού είναι πράσινη. Ένα, δύο τρία, καρέκλα, πέντε, έξι λεωφορειόδρομος. Αν βάλεις ένα κατσαβίδι στην πρίζα, δεν υπάρχει καμία περίπτωση ν’ αλλάξεις ζώδιο. Οι τοξότες δεν ταιριάζουν καθόλου με τους λευκούς ιαγουάρους. Ο περασμένος Σεπτέμβριος δεν είχε 35, αλλά ούτε 36 μέρες – ύποπτο. Η κοπέλα που καθαρίζει το σπίτι δεν σιδερώνει ποτέ το πάτωμα. Δεν με λένε Μαρία Φράγκου. Το αγαπημένο μου χρώμα δεν είναι ούτε το λιλά ούτε το κίτρινο ούτε το πράσινο ούτε το καφέ ούτε το γαλάζιο ούτε το μοβ ούτε το κόκκινο ούτε το γκρι ούτε οι φακές. Τα μαλλιά μου κάθε Πέμπτη απόγευμα γίνονται ξανθά για περίπου 25 λεπτά. Τις υπόλοιπες ώρες της εβδομάδας είμαι Κριός. Κάθε φορά που τρώω σοκολάτα, ο υπάλληλος του απέναντι βιντεοκλάμπ παχαίνει κατά 4 κιλά. Έχουμε 4 κιλά πορτοκάλια. Ο Γιαννάκης τρώει το ένα κιλό και δίνει από ένα κιλό στη Μαιρούλα, στον Γεωργάκη και στη δασκάλα του. Πόσα μήλα καταναλώνει το χρόνο ένα μέσο νοικοκυριό στη Μινεσότα; Τεκμηριώστε την απάντησή σας σε 700 σελίδες. Αν δεν φιληθεί αυτή τη στιγμή με γλώσσα ο Μπρους Γουίλλις με την Ωραία Κοιμωμένη, θα ισιώσει ο πύργος της Πίζας. Η θέα της ακρόπολης από το εξοχικό μου στη Νάξο εμποδίζεται από το Εμπάιερ Στέιτ Μπίλντινγκ. Δεν έχω καμιά σαφή ένδειξη για το αν γνωρίζω φλαμανδικά. Δεν έχω πράσινα μάτια ούτε ύψος 1,98. Υπάρχουν μερικές φράσεις που δεν έχω πει ποτέ στη ζωή μου –μέχρι τώρα. Για παράδειγμα: μου περνάς το αλάτι, αγάπη μου; Πόσο κοστίζουν οι παπάγιες; Χορεύετε, Αμαλία; Μπορείς να κοιτάξεις τις Πυραμίδες τρώγοντας τσιπς ή τυρόπιττα ή τίποτα ή γαλάζιο ή ολόσωμο. Αυτό με κάνει αυτόματα να σκέφτομαι πως ίσως κάποτε ζήσω στη Βαρκελώνη, στον τέταρτο όροφο μιας πολυκατοικίας ή στον δεύτερο ή στον τρίτο ή στο Βερολίνο. Δεν έχω πάει ποτέ στο Αφγανιστάν με κάποιον Γάλλο που να τον λένε Ματιέ, ίσως επειδή δεν γνωρίζω κανέναν με το όνομα Πέτρος. Γεννήθηκα στη Μόσχα. Σίγουρα κάποιος μπορεί ν’ αρχίσει έτσι μιαν αφήγηση. Δεν έχω ερωτευθεί ποτέ Αιγόκερω, αλλά έχω πάει τρεις φορές στη Φολέγανδρο. Τα πρώτα εκατόν πενήντα χρόνια της ζωής μου τα έζησα στο Σουδάν, παντρεμένη με μια γυναίκα ονόματι Ναϊμά. Η προχθεσινή νύχτα κράτησε 10 χρόνια, ενώ μια άλλη τις προάλλες 12. Γνωρίζω εξήντα γυναίκες που τις έχουν βαφτίσει Φίλιππο-Ραφαήλ. Δεν έχω χάσει ποτέ τα κλειδιά μου στη διαδρομή Άμστερνταμ- Χάγη και δεν έχω βρει ποτέ, μα ποτέ, εκατό χιλιάδες μάρκα στο δρόμο. Τις ζυγές μέρες της εβδομάδας κάνω εγχείριση μηνίσκου. Δεν μπορώ να καταλάβω τη διαφορά ανάμεσα σ’ ένα κομπολόι κι ένα υπερωκεάνιο. Αυτό όμως που δεν μπορώ με τίποτα μα με τίποτα να καταλάβω είναι πώς μία γυναίκα με τον δικό μου δείκτη νοημοσύνης σας παρακολουθεί τόσην ώρα να την κοιτάτε ατάραχος, να κρατάτε σημειώσεις και να είστε έτοιμος να της πείτε πως θα τη βλέπετε κάθε Τετάρτη βράδυ τέτοια ώρα για τα επόμενο τουλάχιστον δέκα χρόνια, μέχρι να θεραπεύσετε πλήρως τον κυνισμό, την αυθάδεια, την αρρωστημένη φαντασία και, βεβαίως, την περιπαιχτική της διάθεση να σας ξεφτιλίσει ρωτώντας σας αν ο Παύλος Ιακώβου, ο ασθενής που βλέπετε κάθε Τρίτη βράδυ, ο άνδρας της, σας έχει ποτέ αποκαλύψει όλα αυτά τα χρόνια ότι η ξανθιά, που σας έχει εκμυστηρευτεί ότι πηδάει κάθε Τετάρτη βράδυ, είναι η γυναίκα σας.\nΓΑΜ υθιστορήματα 1 λεπτού ΕΣΣΛΙΝ Κατερίνα Η τετραγωνική ρίζα του Κακού είναι πράσινη


Αναλύοντας την Παράδοση της Ιταλικής Σχολής Μοτοσυκλέτας | Αναλύοντας την Παράδοση της Ιταλικής Σχολής Μοτοσυκλέτας – The Italian Job – theitalianjob.gr\nΗ Βόρεια Ιταλία παράγει τα περισσότερα ‘oggetti di lussuria’ (ή αλλιώς αντικείμενα λαγνείας) από οπουδήποτε άλλη περιοχη στην Ευρώπη και όχι μόνο.\nΑυτό είναι ιδιαίτερα εμφανές στην κοιλάδα που βρέχεται από τα ποτάμια Po, Adda και Ticino, μια περιοχή που συνορεύει νότια με τον Άγιο Μαρίνο, το Μιλάνο, δυτικά με το Τορίνο αλλα και τις Άλπεις στα βόρεια. Εκεί, θα βρείτε μια εκπληκτική σειρά από αξιοσημείωτα ιταλικά brands όπως: Armani, Gucci, Versace. Nordica, Vibram, Campagnolo. Ferrari, Lamborghini, Maserati. Και φυσικά, η Ducati, η MV Agusta, η Moto Guzzi, η Bimota καθώς και η Alpinestars, η Dainese, η Sidi και η Spidi. Και όλα αυτά τα εργοστάσια αποκαλούν την περιοχή αυτή ως σπίτι τους. Ενδεικτικό της αγάπης τους για την ευρύτερη περιοχή και τους ανθρώπους της. Μόνο τυχαία δεν είναι άλλωστε και τα λόγια του Ιταλού συνθέτη Giuseppe Verdi: ‘Μπορείτε να έχετε το σύμπαν αν εγώ μπορώ να έχω την Ιταλία’.\nO ποταμός Po στην Βόρεια Ιταλία.\nΑντίστοιχα λοιπόν, μόνο έκπληξη δεν αποτελεί και η συγκέντρωση των εργοστασίων παραγωγής μοτοσυκλέτας αλλα και η όλη, καταπληκτική ιστορία της μοτοσικλέτας στην ευρύτερη περιοχή γύρω από την κοιλάδα του Po, της Βόρειας Ιταλίας. Η περιοχή υπήρξε βιομηχανική μονάδα ισχύος για δεκαετίες και ήταν αυτή, η οποία ώθησε την Ιταλία στο όγδοο καλύτερο ΑΕΠ στον κόσμο.\nΗ οικονομική ιστορία της Ιταλίας είχε τα σκαμπανεβάσματα της τα τελευταία 150 χρόνια. Οι ποταμοί των Άλπεων τροφοδοτούσαν τα πρώτα εργοστάσια στα τέλη της δεκαετίας του 1880, με την μηχανική και την ναυπηγική να αναπτύσσονται και να αποτελούν κινητήριο μοχλό στις αρχές της δεκαετίας του 1900. Ο πρώτος Παγκόσμιος Πόλεμος όμως και η επακόλουθη απογοήτευση αποδυνάμωσαν την εκκολαπτόμενη βιομηχανική υποδομή της Ιταλίας και ο αδυσώπητος βομβαρδισμός κατά τη διάρκεια της εισβολής του 1943 την διέλυσαν…\nΤο 1948, το σχέδιο Marshall διέθεσε περίπου 1,2 δισεκατομμύρια δολάρια για την ανάκαμψη της Ιταλίας – παράλληλα με μια επένδυση ύψους 13 δισεκατομμυρίων δολαρίων στη Δυτική Ευρώπη συνολικά. Το ποσό αυτό αντιστοιχεί σε περισσότερα από 100 δισεκατομμύρια δολάρια σήμερα και τα χρήματα αυτά βοήθησαν στην βιομηχανική αναγέννηση της Ιταλίας κατά τα τέλη της δεκαετίας του ’50 και του ’60 και συνέβαλαν στην εκπληκτική ανάπτυξης της Ιταλίας.\nΦυσικά, μια ζωντανή οικονομία, ένα εργοστάσιο, ακόμα και η εκάστοτε βοήθεια δεν σε καθιστούν αυτόματα ως δημιουργό… oggetti di lussuria. Για παράδειγμα, αυτά τα στοιχεία από μόνα τους δεν δημιούργησαν την όμορφη ,αλλά παράλληλα brutal, απλότητα των Super Sport Ducati του Taglioni ή την πρωτοφανή -για τα επίπεδα της εποχής- λειτουργικότητα της motocross μπότας της Alpinestars. Ούτε αποτέλεσαν την βάση για την σχεδίαση των αισθησιακών στοιχείων του ανθρώπινου σώματος που αποτυπώθηκαν με την χύτευση κράματων μετάλλων για την σύνθεση της MV Agusta F4 του Massimo Tamburini. Υπάρχει κάτι άλλο εδώ – κάτι δραματικό αλλα και προσωπικό ταυτόχρονα. Είναι ζήτημα κουλτούρας που φτάνει βαθιά στην ιταλική ιστορία. Στην τέχνη, στη γλυπτική, στην ικανοποίηση που προκύπτει από την δημιουργικότητα και την αληθινή δεξιοτεχνία.\n“Οι Ιταλοί δημιουργούν τα αντικείμενα εκείνα, τα όμορφα αντικείμενα, αυτά που όλοι θέλουν να χρησιμοποιήσουν, εκείνα που τους κάνουν να νιώθουν καλά“, αναφέρει χαρακτηριστικά ο γνωστός δημοσιογράφος μοτοσυκλέτας Alan Cathcart, ο οποίος ζει στην Ιταλία και μιλάει άπταιστα τη γλώσσα. “Είναι στο αίμα τους. Είναι στην κουλτούρα τους. Είναι η χώρα όπου η λειτουργικότητα πρέπει να ταιριάζει με τη μορφή και την προσωπικότητα της δημιουργίας.“\nΔημιουργία του Mike McQuade\nΤο γνωρίζουν, το καταλαβαίνουν. Υπάρχει κάτι στο DNA τους, κάτι το οποίο εξασφαλίζει ένα πολύ υψηλό επίπεδο σχεδίασης και αισθητικής, δεξιοτεχνίας και υπερηφάνειας για το έργο τους.\nΛειτουργικότητα που αντιστοιχεί στη μορφή, λοιπον… Ενας κομψός συνδυασμός που δεν επιτυγχάνεται εύκολα ούτε στον κόσμο του σχεδιασμού και δυστυχώς ουτε σε αυτόν της τεχνολογίας. Ίσως το καλύτερο παράδειγμα αποτελεί το έργο του τεράστιου Tamburini (1943-2014), του οποίου οι προσπάθειες με την Bimota στο Rimini, τη Ducati στη Bologna και την MV Agusta στο Varese με την πάροδο των χρόνων έθεσαν τα standards για τον σύγχρονο σχεδιασμό της μοτοσικλέτας. Από τη HB1, την πρώτο Bimota (με τον κινητήρα της CB750) μέχρι τη Ducati Paso και το απόλυτο project σχεδίασης 916, ή την εξαιρετική MV Agusta F4, ο Tamburini δημιούργησε περισσότερη… μοτοσυκλέτα από ό,τι οποιοσδήποτε άλλος σχεδιαστής μοτοσυκλετών!!!\nΟ ανθρωπος που άλλαξε την σχεδίαση της μοτοσυκλέτας: Massimo Tamburini (1943-2014)\n“Η μορφή και η λειτουργία της μοτοσυκλέτας δεν μπορούν να διαχωριστούν“, δήλωσε ο Tamburini σε συνέντευξή του μετά την κυκλοφορία της F4. “Ένα καλά σχεδιασμένο κομμάτι πρέπει σίγουρα να είναι άψογα λειτουργικό. Οι δύο αυτές έννοιες μπορούν και πρέπει να υπάρχουν μαζί.“\nΕκτός από τα εξαίσια σχήματα, ο Tamburini στήριξε τις απόψεις του για για το lightweight engineering χρόνια πριν από το ελαφρύ και πρωτοπόρο GSX-R750.\n“Θυμάμαι μια συνάντηση στην Ιαπωνία με τη Suzuki“, είπε, “όταν ένας μηχανικός τους με ρώτησε πως πιστεύω ότι θα είναι η μοτοσυκλέτα του μέλλοντος. Θυμάμαι πολύ καλα την απάντησή μου: 750cc με τη δύναμη ενός 1000cc και το βάρος ενός 500cc. Αυτή ήταν η άποψή μου το ’83 και εξακολουθώ να την υπερασπίζομαι ακομα και σήμερα.“\nΑυτή η άποψη αντικατοπτριζόταν πλήρως στις Bimota της δεκαετίας του ’70 και του ’80 και, παρά το χαμηλό αριθμό παραγωγής τους, οι ελαφριές και ισχυρές αυτές μοτοσυκλέτες επηρέασαν όλους όσους κατασκεύαζαν superbikes εκείνη τη στιγμή… Τελικά, μήπως η συζήτηση του Tamburini με τον μηχανικό βοήθησε την εξέλιξη του εξαιρετικά ελαφρού GSX-R750 το 1985..? Ενδεχομένως…\nΟι Ιταλοί κατασκευαστές γνωρίζουν και βρίσκουν ο ένας τον άλλον. Οι σχεδιαστές συνήθως δουλέυουν σε ομάδες για ευκολία και οικονομία. Η περιοχή Veneto, και πιο συγκεκριμένα οι πόλεις Montebelluna, Asolo και Maser στους πρόποδες των Άλπεων – είναι ένα τέλειο παράδειγμα αυτής της δύναμης. Λίγο πιο μακριά, σε μια περιοχή που ειδικεύεται στην πεζοπορία, την ορειβασία και τις μπότες του σκι, η φιλοξενούνται πολλοί κατασκευαστές εξοπλισμού αναβατών moto, συμπεριλαμβανομένων των Alpinestars, Sidi, Gaerne, Dainese και Spidi.\nΗ Alpinestars ξεκίνησε στις αρχές της δεκαετίας του 1960, όταν ο Sante Mazzarolo άρχισε να κατασκευάζει outdoor υποδήματα στο Asolo. Με τη δημοτικότητα του motocross να εξαπλώθνεται ταχύτατα σε όλη την Ευρώπη τότε, ο Mazzarolo κατασκέυασε προηγμένες μπότες ειδικά για moto και διαφημίστηκαν πολύ όταν τις υιοθέτησε ο Roger DeCoster . Ο γιος του Sante, ο Gabriele, ο οποίος ανέλαβε την εταιρεία το 1993 και την μετέτρεψε σε βιομηχανική μονάδα, αισθάνεται έντονα στην καθημερινότητα τις συναισθηματικές και ιστορικές επιρροές που βοήθησαν την Alpinestars να γίνει ο κολσσός που είναι σήμερα.\nAlpinestars και Sante Mazzarolo\n“Υπάρχει σίγουρα κάτι ιδιαίτερο στην ιταλική σχεδίαση“, ανέφερε πρόσφατα ο Mazzarolo. “Αυτή η κουλτούρα μπορεί να προέρχεται από το γεγονός ότι, επί αιώνες, οι Ιταλοί ανέπτυξαν και κατανόησαν τον σχεδιασμό που κορυφώθηκε κατά την Αναγέννηση“.\n“Οι Ιταλοί, νομίζω, πάντα γνωρίζουν πώς να συνδυάζουν προϊόντα με εμπειρίες“, πρόσθεσε. “Μόδα, υποδήματα, γρήγορα αυτοκίνητα, τρόπος ζωής, αθλήματα και φυσικά μοτοσικλέτες. Ειδικά το κεφάλαιο μοτοσυκλέττες είναι το αποκορύφωμα όλων αυτών των πραγμάτων: Αποτελούν την ταχύτητα, την ελευθερία, τις εμπειρίες και είναι φυσικά συνυφασμένες με την εμφάνιση και την ασφάλεια του αναβάτη. Ακόμη πιο σημαντικό είναι ότι οι ιταλικοί μηχανικοί κατανοούν την αισθητική και τη συναισθηματική πτυχή όσο οι αντίστοιχοι σχεδιαστές συνεργάτες τους! Υπάρχει σπάνια έλξη μεταξύ της μηχανικής και του σχεδιασμού και η ιδέα ότι το σχέδιο είναι κατανοητό και εκτιμάται από όλους είναι ένα τεράστιο μέρος του τι τελικά κάνει το ιταλικό σχέδιο τόσο μοναδικό“.\nΟ Διευθύνων Σύμβουλος της Ducati, Claudio Domenicali, αποτελεί μεγάλο μέρος όσων αναφέρει ο Mazzarolo. “Κάθε Ducati είναι κι ένα σύμβολο της ιταλικής κουλτούρας, του στυλ και της ιδιοφυΐας. Στη Ducati, όταν αναφέρουμε «να είσαι Ιταλός», έχουμε κατά νου ότι η μοτοσικλέτα πρέπει να έχει μόνο αυτά που χρειάζεται [τίποτα περιττό] και να είναι συμπαγής, τόσο σε διαστάσεις όσο και στην συνολική της εντύπωση. Ο «ιταλικός τρόπος» δεν είναι μόνο η τέχνη και η γεύση αλλά και η βιομηχανική τεχνογνωσία που προσφέρει αξιόπιστα και όμορφα προϊόντα. Αυτός είναι ο λόγος για τον οποίο έχουμε μια μακρά παράδοση παραγωγής υψηλής ποιότητας μοτοσυκλετών στην Ιταλία.“\nΑναφέραμε τα Ducati SuperSports, την 916, την MV F4 καθώς και την Alpinestars motocross μπότα. Αντίστοιχα όμως, υπάρχουν τα κλασικά και πανέμορφα σκούτερ Vespa απο την Piaggio της δεκαετίας του ’60 και του ’70… Υπάρχουν τα μοναδικά Laverda της δεκαετίας του ‘70… Τα funky V-twins της Morini… H Italjet… Αξιοσημείωτο ακόμα και το λανσάρισμα από την Moto Guzzi της θρυλικής V7, την εποχή που ήταν κρατική και υποχρεωμένη να επικεντρωθεί σε πρακτικά κατασκευές (όπως τα σκούτερ). Όπως επίσης και η γνωστή πλέον ιστορία με τον Κόμη Boselli της Mondial που πούλησε στον Soichiro Honda μια γνήσια μοτοσυκλέτα GP στα τέλη της δεκαετίας του ’50 προς μελέτη και δημιουργία αντίστοιχων μοτοσυκλετών. Ένα γνήσιο, αγωνιστικό Mondial 125 CC είναι ακόμα και τώρα η πρώτη μοτοσυκλέτα έκθεμα, στην είσοδο του Honda Motegi Collection Hall. Και αυτή, η πλήρης κυριαρχία της Ιταλίας στη σκηνή των GP μεταξύ του ’49 και του ’79, είχε σαν αποτέλεσμα οι ιταλικές μάρκες να κατακτήσουν σχεδόν 70 παγκόσμιους τίτλους.\nΤο αγωνιστικό Mondial 125 CC στην είσοδο του Honda Motegi Collection Hall\nΠώς λοιπόν, οι Ιταλοί ανακάμπτουν γρήγορα ακόμα και από την σχεδόν ολική καταστροφή μετά τον Β’ Παγκόσμιο Πόλεμο και αποτελούν μια κυρίαρχη δύναμη στην βιομηχανία κατασκευής μοτοσικλετών…? Με απλά λόγια, οι Ιταλοί κάνουν τα πράγματα με διαφορετικό τρόπο: Προσθέτουν απλά λίγο κόκκινο πιπέρι και Asiago στη συνταγή. Παθιασμένοι στην ήττα και συναισθηματικοί στη νίκη. Με δύναμη και εμπιστοσύνη στην παράδοση και την γενεαλογία μιας κοινωνίας που έχει δομήσει… κοινωνίες. Ο χαρακτήρας κάθε δημιουργίας τους αναμειγνύεται με στυλ. Η φαντασία στο σχεδιασμό και η αφοσίωση στη χειροτεχνία και την δεξιοτεχνία έχουν δημιουργήσει brands μοναδικά σε όλο τον κόσμο. Η μοτοσικλέτα ειδικά, έχει επωφεληθεί σε βαθμό που θα ήταν αδύνατο να φανταστεί κανείς το τοπίο των δύο τροχών χωρίς την Ιταλία.\nΑπλές παρατηρήσεις από έναν λάτρη της Ιταλικής Μοτοσυκλέτας…\nTagged: Alpinestars, Aprilia, Design, Ducati, MV Agusta, tamburini\n'Αναλύοντας την Παράδοση της Ιταλικής Σχολής Μοτοσυκλέτας' has 1 comment\n10 Μαρτίου 2018 @ 11:01 Nikolaos Athanasoulis


Η «Μεγάλη Σκακιέρα», το «Μεγάλο Παιχνίδι» και η «Μεγάλη Στιγμή» - tomanifesto.gr\nΗ «Μεγάλη Σκακιέρα», το «Μεγάλο Παιχνίδι» και η «Μεγάλη Στιγμή»\nΥπήρξαν στιγμές στην Ιστορία μας που είχαμε μεγάλους και δυνατούς συμμάχους. Δεν ήταν όλοι σύμμαχοί μας, αλλά αυτοί που στάθηκαν στο πλευρό μας ήταν οι πιο σημαντικοί. Μια τέτοια στιγμή είναι και η σημερινή. Έχουμε στο πλευρό μας σημαντικές δυνάμεις, αλλά ακόμη και αυτές που εξακολουθούν καρκινοβατούν με αμφιλεγόμενες δηλώσεις δεν επιθυμούν να δουν τα πράγματα να φθάνουν στα άκρα.\nΤην ίδια ώρα, με την διεύρυνση και την μετατόπιση της «Μεγάλης Σκακιέρας» από την Ασία στην Ανατολική Μεσόγειο – και ενώ διαρκεί ένας νέος Ψυχρός Πόλεμος – η Ελλάδα αγωνίζεται να διασφαλίσει τα κυριαρχικά της δικαιώματα σε ένα περιβάλλον πολύ πιο περίπλοκο από ό,τι στο παρελθόν. Και στη σκακιέρα σημασία έχει η στρατηγική, η διπλωματία, η συνεχής δημιουργία νέων συμμαχιών,\nΤο πρόβλημα με τις συμμαχίες, όμως, είναι ότι πρέπει να τις τιμάς (σκόπιμα δεν χρησιμοποιώ την λέξη «εκμεταλλεύεσαι») έγκαιρα και με σωφροσύνη. Αν χαθεί η στιγμή, το momentum, όλα μπορεί να αλλάξουν από τη μια στιγμή στην άλλη.\nΣυνέβη τον Μάιο του 1919 με την Απόβαση του Ελληνικού Στρατού στη Σμύρνη. Η απόφαση είχε ληφθεί μερικές μέρες νωρίτερα σε μια σύσκεψη των τριών Μεγάλων. Ο Αμερικανός Πρόεδρος Ουίλσον, ο Βρετανός πρωθυπουργός Λόιντ Τζορτζ και ο Γάλλος πρωθυπουργός Κλεμανσό, κάλεσαν τον Ελευθέριο Βενιζέλο να στείλει τον ελληνικό στρατό στη Σμύρνη για να σταματήσουν οι σφαγές του πληθυσμού από τους Τούρκους, καθώς και οι αυθαιρεσίες των Ιταλών.\nΓια μια στιγμή, είχαν συζητήσει τότε και το ενδεχόμενο των κυρώσεων – υπήρχαν από τότε, δεν τις ανακάλυψε ο ΣΥΡΙΖΑ. Υπάρχει ένας διάλογος τον οποίο περιλαμβάνει στο εξαιρετικό ιστορικό μυθιστόρημά του «Μακρινοί Ορίζοντες» (εκδόσεις Ψυχογιός) ο γιατρός και συγγραφέας Γιώργος Πολυράκης. Προέρχεται από τα πρακτικά εκείνης της σύσκεψης:\nΑπό τις κυρώσεις στην Απόβαση\nΟυίλσον: «Ο καλύτερος τρόπος για να σταματήσουμε τις ιταλικές αυθαιρεσίες είναι να τους επιβάλουμε οικονομικές κυρώσεις».\nΛόιντ Τζορτζ: «Κύριε Πρόεδρε, δεν καταφέραμε ποτέ μ’ αυτόν τον τρόπο να εμποδίσουμε χώρες, όπως η Τουρκία για παράδειγμα, να εμπλακούν σε πολέμους, παρότι υπέφεραν από έλλειψη χρημάτων. Η γνώμη μου είναι να πούμε στον κύριο Βενιζέλο να στείλει στρατό στη Σμύρνη και σε όποια άλλη περιοχή της Μικράς Ασίας έχουν σημειωθεί ταραχές ή απειλούνται σφαγές του ελληνικού πληθυσμού από τους Τούρκους».\nΟυίλσον: «Τότε μπορούμε να τους πούμε να αποβιβαστούν αμέσως, εφόσον είναι έτοιμοι. Μήπως υπάρχουν αντιρρήσεις επ’ αυτού;».\nΛόιντ Τζορτζ: «Από την πλευρά μου δεν υπάρχει καμία αντίρρηση».\nΚλεμανσό: «Ούτε από τη δική μου. Αναρωτιέμαι μόνο αν θα έπρεπε να ενημερώσουμε τους Ιταλούς».\nΛόιντ Τζορτζ: «Κατά τη γνώμη μου δεν πρέπει να το κάνουμε».\nΗ «Μεγάλη Στιγμή» και η αντίστροφη μέτρηση\nΑυτή ήταν η «μεγάλη στιγμή», το timing που θα λέγαμε σήμερα. Μετά, όλα άλλαξαν. Η θητεία του Ουίλσον έληξε το 1921, αυτή του μεγάλου φιλέλληνα Λόιντ Τζορτζ το 1922, ο Κλεμανσό αποχώρησε από την πολιτική το 1920, όταν δεν εξασφάλισε παμψηφεί την υποψηφιότητά του από το κόμμα του. Και, κυρίως, ο Βενιζέλος έχασε τις εκλογές της 1ης Νοεμβρίου 1920 – ενώ είχε φέρει στην Ελλάδα τη Συνθήκη των Σεβρών και είχε επιτύχει την εμπιστοσύνη των Συμμάχων.\nΑπό την στιγμή που ο Βενιζέλος έχασε τις εκλογές, η αντίστροφη μέτρηση είχε αρχίσει. Πολύ περισσότερο που η νέα κυβέρνηση αποφάσισε να οργανώσει δημοψήφισμα και να φέρει πίσω τον βασιλιά Κωνσταντίνο, κάτι που οι Μεγάλες Δυνάμεις είχαν προειδοποιήσει πως δεν θα αποδέχονταν.\nΤα υπόλοιπα είναι γνωστά και πολύ οδυνηρά:\nΗ Γενοκτονία των Ποντίων, που είχε αρχίσει πολύ νωρίτερα. Αλλά μια ευτυχής έκβαση στο μέτωπο της Μικράς Ασίας με όλους τους συμμάχους στο πλευρό μας θα περιόριζε την καταστροφή.\nΗ Μικρασιατική Καταστροφή και οι συνέπειές της, με τις σφαγές, το ολοκαύτωμα της Σμύρνης και των Βουρλών, την ανταλλαγή πληθυσμών και τον πόνο της προσφυγιάς που έφθασε σε μια καθημαγμένη από τους πολέμους Ελλάδα – Βαλκανικοί Πόλεμοι, Α΄ Παγκόσμιος Πόλεμος.\nΟ εθνικός διχασμός και οι συνέπειές του.\nΗ βαθιά διχασμένη Ελλάδα δεν κατάφερε τότε να αδράξει την ευκαιρία. Και πήγε από λάθος σε λάθος.\nΗ σημερινή ευτυχής συγκυρία και ο Μακρόν ως νέος Κλεμανσό\nΣήμερα, η Ελλάδα έχει μια κυβέρνηση ισχυρή που τυγχάνει ευρύτατης λαϊκής αποδοχής και έχει επιδοθεί σε έναν εξαιρετικά αποδοτικό διπλωματικό μαραθώνιο, με επικεφαλής τον ίδιο τον πρωθυπουργό Κυριάκο Μητσοτάκη.\nΟ εθνικός διχασμός δείχνει ακόμη τα δόντια του, αλλά ο λαός είναι ενωμένος και δεν ακούει τις ασύντακτες φωνές.\nΟι συνθήκες είναι διαφορετικές: Προερχόμαστε από μια βαθιά οικονομική κρίση, παρακολουθούμε την εξέλιξη ενός νέου Ψυχρού Πολέμου, αλλά ο κόσμος μας δεν βγαίνει από έναν παγκόσμιο πόλεμο, η Ευρώπη είναι ενωμένη θεσμικά μέσα από την Ευρωπαϊκή Ένωση, η Ελλάδα ανήκει αποφασιστικά στον δυτικό κόσμο.\nΕπιπλέον, η Ελλάδα έχει σήμερα πολύ περισσότερους συμμάχους:\n-Τον πρόεδρο Μακρόν που μπορεί να λειτουργήσει και λειτουργεί ως νέος Κλεμανσό. Ο Γάλλος Πρόεδρος έχει καταστήσει σαφές – και εμπράκτως με την αποστολή των Ραφάλ και την κοινή άσκηση – ότι δεν θα ανεχθεί οποιαδήποτε επικυριαρχία Ερντογάν στην Ανατολική Μεσόγειο.\n-Τον Ισραηλινό πρωθυπουργό Νετανιάχου που δεν δίστασε να κάνει τις αναγκαίες παραχωρήσεις για να συνάψει τη συμφωνία με τα Ηνωμένα Αραβικά Εμιράτα και που δήλωσε πως Ελλάδα και Ισραήλ έχουν κοινά γεωστρατηγικά συμφέροντα στην Ανατολική Μεσόγειο. Και τα συμφέροντα αυτά δεν συμπίπτουν με αυτά που ισχυρίζεται ότι έχει η Τουρκία.\n-Τις Ηνωμένες Πολιτείες, με τις οποίες η Ελλάδα έχει μια σημαντική αμυντική συνεργασία και που δραστηριοποιούνται δια του υπουργού των Εξωτερικών Μάικ Πομπέο αλλά και των φιλελλήνων γερουσιαστών τους, ενώ και ο υποψήφιος Πρόεδρος Τζο Μπάιντεν έχει σταθεί στο πλευρό μας. Φυσικά, υπάρχει η αντίφαση μεταξύ της προεδρίας Τραμπ και της αμερικανικής διπλωματίας, ωστόσο κυνηγάμε τον χρόνο μέχρι τις αμερικανικές προεδρικές εκλογές. Γιατί Ηνωμένες Πολιτείες δεν είναι μόνο ο Τραμπ, ο οποίος έτσι κι’ αλλιώς θα λάβει υπόψη του τις ψήφους της ελληνικής ομογένειας. Επιπλέον, μόλις έφθασε στη Σούδα το νεότερο ελικοπτεροφόρο του Πολεμικού Ναυτικού των ΗΠΑ, το USS Hershel «Woody» Williams.\n-Την Αίγυπτο, την μεγαλύτερη αραβική χώρα, με την οποία καταλήξαμε σε συμφωνία για την οριοθέτηση της ΑΟΖ. Μια συμφωνία που ήδη επικυρώθηκε από το αιγυπτιακό κοινοβούλιο και την προσεχή εβδομάδα θα κυρωθεί από το ελληνικό.\n-Την Αυστρία, που δια του υπουργού της των Εξωτερικών διατύπωσε τη σαφέστατη θέση ότι οι μονομερείς ενέργειες της Τουρκίας παραβιάζουν διεθνείς νόμους και ότι η ΕΕ πρέπει να επιδείξει πλήρη αλληλεγγύη με την Ελλάδα και την Κύπρο.\n-Την Ιταλία, η οποία δεν έχει μεν εκφραστεί – στο εσωτερικό ο Κόντε έχει κατηγορηθεί για αδράνεια στο θέμα της Λιβύης – ωστόσο είναι νωπό ακόμη το μελάνι της συμφωνίας για ΑΟΖ με την Ελλάδα και αυτό δεσμεύει.\n-Την ΕΕ που στο τέλος πάντα κάνει το σωστό. Την προεδρία έχει η Γερμανία, που προσπαθεί να ισορροπήσει ανάμεσα στα συμφέροντά της, στην διατήρηση του κύρους της και στον θεσμικό ρόλο της, ζητώντας μεν να τερματιστούν οι προκλήσεις (υπουργός Εξωτερικών Χάικο Μάας), αλλά μιλώντας για κάποιον «διάλογο» για τον οποίο ωστόσο η Ελλάδα έχει ξεκαθαρίσει τις θέσεις της. Στις 20 Αυγούστου, Μέρκελ και Μακρόν θα συναντηθούν και θεωρείται απίθανο να θέσει η Γερμανία σε κίνδυνο τη συμμαχία της με την Γαλλία. Η ίδια η ΕΕ, δια των πλέον υψηλόβαθμων αξιωματούχων της (Μισέλ, Μπορέλ) δεν έχει σταματήσει να επαναλαμβάνει ότι υπάρχει απόλυτη αλληλεγγύη στην Ελλάδα και στην Κύπρο.\n-Τον διεθνή πνευματικό κόσμο που υπογράφει υπέρ των ελληνικών δικαίων επιστολή προς τους «Τάιμς».\n-Τον διεθνή Τύπο, που με την αρθρογραφία του προειδοποιεί για τις συνέπειες μιας αδιάφορης στάσης έναντι των τουρκικών προκλήσεων.\nΌλα αυτά, προκαλούν παράλληλα και το ενδιαφέρον της διεθνούς κοινής γνώμης.\n-Το ΝΑΤΟ είναι το ΝΑΤΟ – αν και δεν μπορώ να φανταστώ σε τι κατάσταση θα βρεθεί το κύρος του αν εμπλακούν σε πόλεμο δύο μέλη του.\n-Ο ΟΗΕ είναι ο ΟΗΕ – το Συμβούλιο Ασφαλείας απέρριψε την παράταση του εμπάργκο όπλων στο Ιράν, αλλά ομόφωνα παρέτεινε την θητεία της UNFICYP στην Κύπρο.\n-Η Ρωσία έχει μια ιδιόρρυθμη σχέση με την Τουρκία, καθώς στην Ιντλίμπ της Συρίας οι δύο χώρες βγαίνουν σε κοινές περιπόλους μαζί, αλλά στη Λιβύη η Ρωσία στηρίζει τον Χαφτάρ. Ο Πούτιν συζητά με τον Ερντογάν για τη Λιβύη και την Ανατολική Μεσόγειο – άλλωστε και ο Λένιν είχε σταθεί στο πλευρό του Κεμάλ Ατατούρκ – αλλά δεν πρέπει να ξεχνάμε ότι οι σχέσεις μας με τη Ρωσία αναγκαστικά περνούν μέσα από τις σχέσεις της με τη Δύση στην οποία ανήκουμε. Το είχε άλλωστε ξεκαθαρίσει η Μόσχα στον Τσίπρα όταν εκείνος, τον Ιούνιο του 2015, είχε τρέξει στην Αγία Πετρούπολη αναζητώντας «νέα λιμάνια», όπως είχε πει. Η ρωσική απάντηση ήταν ξεκάθαρη: «Βρείτε τα με τους εταίρους και δανειστές σας».\n-Η Γερμανία έστειλε στις 17 Αυγούστου στη Λιβύη του Σάρατζ τον υπουργό της επί των Εξωτερικών, ενώ εκεί κατέφθασαν και ο Τούρκος υπουργός Άμυνας και ο υπουργός Άμυνας του Κατάρ, την ώρα που Αίγυπτος, Ηνωμένα Αραβικά Εμιράτα και Ρωσία στηρίζουν τον Χαφτάρ. «Παρατηρούμε επί του παρόντος μια απατηλή ηρεμία στη Λιβύη», είπε ο Γερμανός υπουργός Εξωτερικών Χάικο Μάας, μετά την συνάντησή του με τον Σάρατζ, σε συνέντευξη Τύπου που παραχώρησε μαζί με τον Λίβυο ομόλογό του. Είναι επίσης αναμφισβήτητο ότι η Γερμανία θέλει να επιβάλει δική της λύση στη Λιβύη, που όμως δεν συμβαδίζει απόλυτα με τις τουρκικές προθέσεις, αφού ο Ερντογάν υπονομεύει το εμπάργκο όπλων, στέλνει μισθοφόρους και επιθυμεί επίθεση στη Σύρτη, την οποία η Γερμανία θέλει να δει ως αποστρατικοποιημένη ζώνη.\nΜε λίγα λόγια, η Γερμανία εξαρτά τη στάση της από τις εξελίξεις στη Λιβύη. Πολύ περισσότερο που κυριολεκτικά κάτω από την μύτη της, Τουρκία και Κατάρ υπέγραψαν στις 18 Αυγούστου συμφωνία για την αποστολή στην Τρίπολη στρατιωτικών συμβούλων προκειμένου να ενισχυθεί η στρατιωτική ικανότητας των δυνάμεων του Σάρατζ!\nΔεν πρέπει επίσης να λησμονούμε, ότι κάποιες από τις σημερινές συμπεριφορές έχουν αταβιστικά τις ρίζες τους στην Ιστορία – ας μην ξεχνάμε τις συμμαχίες στον Α΄ και τον Β΄ Παγκόσμιο Πόλεμο, όταν η Τουρκία στον Μεγάλο Πόλεμο πολέμησε μαζί με τις Κεντρικές Δυνάμεις κατά της Αντάντ και στο Β΄ Παγκόσμιο Πόλεμο παρέστησε το «επιτήδειο ουδέτερο».\nΠετύχαμε το καλύτερο στην πιο ταραγμένη ώρα\nΑλλά όπως και να τα βάλουμε κάτω, η ελληνική κυβέρνηση έκανε το καλύτερο και πέτυχε το καλύτερο.\nΔεν είναι όλοι μαζί μας, αλλά ακόμη και οι πιο αποστασιοποιημένοι δεν μπορούν να είναι και εναντίον μας.\nΚαι όλα αυτά κάτω από τις πιο αντίξοες συνθήκες: Το τουρκολιβυκο ψευτομνημόνιο (που διεμβολίστηκε από τη συμφωνία οριοθέτησης με την Αίγυπτο) και την αποτυχία της Συνόδου του Βερολίνου για την Λιβύη (19 Ιανουαρίου), για την μη συμμετοχή της Ελλάδας στην οποία τόση φασαρία είχαν κάνει οι εγχώριοι Ταλεϋράνδοι.\nΜας απέκλεισαν τότε, πιστεύοντας πως θα δημιουργούσαμε προβλήματα στα σχέδιά τους για τη Λιβύη, αλλά μας βγήκε σε καλό – είχα τότε υποστηρίξει πως δεν έχουμε καμιά δουλειά σε μια σύνοδο στην οποία λαμβάνουν μέρος όσοι επιχειρούν στη Λιβύη με στρατούς και όπλα.\nΤο αποτέλεσμα ήταν πως οι αποφάσεις της Συνόδου του Βερολίνου για εκεχειρία καταργήθηκαν από το πρώτο 24ωρο, ενώ ακόμη και σήμερα τρέχουν να σώσουν το γόητρό τους – γι’ αυτό και κάποιοι δυσαρεστήθηκαν από την συμφωνία της Ελλάδας με την Αίγυπτο. Δεν υπάρχει αμφιβολία ότι η αποτυχία αυτή – και αυτές που ακολούθησαν – προκαλούν νευρικότητα.\nΗ αποτυχία της Συνόδου για την Λιβύη\nΆλλωστε, στο Βερολίνο δεν πήγαν ούτε το Ισραήλ, ούτε η Κύπρος, ούτε η Μάλτα, ούτε η Ισπανία. Διότι όταν κάθεσαι σε ένα τραπέζι κάθεσαι για να κερδίσεις κάτι. Και στο Βερολίνο τέτοια προοπτική – όπως αποδεικνύουν τα γεγονότα των τελευταίων ημερών – δεν υπήρχε.\nΤι θα μας έλεγαν τώρα, αν είχαμε παρευρεθεί σ’ εκείνη τη συνάντηση μαζί με την Τουρκία; Με δεδομένο ότι η ημερήσια διάταξη ήταν συγκεκριμένη και δεν επρόκειτο να γίνει αποδεκτή συζήτηση για το τουρκολιβυκό ψευδομνημόνιο, στο οποίο απλή αναφορά θα κάναμε, ουσιαστικά, δια της παρουσίας μας, θα επικυρώναμε τα Συμπεράσματα εκείνης της εντελώς αποτυχημένης διάσκεψης.\nΟύτε λεπτό δεν τηρήθηκε εκείνη η συμφωνία, ουδέποτε υπήρξε κατάπαυση πυρός, ουδέποτε επιβλήθηκε το εμπάργκο όπλων, ουδέποτε σταμάτησαν οι έξωθεν αναμίξεις, όπλα και μισθοφόροι πηγαίνουν και έρχονται – με αποκορύφωμα την πρόσφατη συμφωνία Τουρκίας και Κατάρ.\nΜε λίγα λόγια, το μόνο που θα μας είχε μείνει θα ήταν η παρουσία μας και δι’ αυτής η συμμετοχή μας σε μια αποτυχία. Και πολλοί από τους εμπλεκόμενους θα θεωρούσαν πως μας είχαν βάλει στο τσεπάκι τους ως δεδομένους.\nΜια ματιά στην πρόσφατη συνάντηση των υπουργών Τουρκίας, Γερμανίας και Κατάρ στη Λιβύη του Σάρατζ αρκεί για να καταλάβουμε.\nΟι πληροφορίες και η ιστορική γνώση\nΑντιλαμβάνεται κανείς έτσι, πόσα πολλά – ιστορικά και γεωπολιτικά στοιχεία – πρέπει να λαμβάνει μια χώρα υπόψη της όταν βρίσκεται μπροστά σε κρίσιμες αποφάσεις.\nΟι πληροφορίες και η ιστορική γνώση είναι το παν. Και προκαλεί εντύπωση πώς η αντιπολίτευση προχωρά με τόσο μεγάλη επιπολαιότητα σε άρθρα, δηλώσεις, κορώνες αποδεικνύοντας την απόλυτη άγνοιά της.\nΛέγεται πως κάποτε είχαν ρωτήσει ένα βασιλιά: «Αν σου αφαιρούσαν όλα τα ερείσματα της εξουσίας σου, τον πλούτο, το στρατό, τους συμβούλους και σου επέτρεπαν, προκειμένου να διατηρήσεις την εξουσία σου, να κρατήσεις μόνο ένα, ποιο θα επέλεγες;” Ο βασιλιάς είχε απαντήσει: “Τις πληροφορίες”»!\nΑυτές που κάποιοι όχι μόνο αγνοούν, αλλά και λοιδορούν – προσφέροντας έτσι πολύτιμες υπηρεσίες στην τουρκική προπαγάνδα.\nΈναν χρόνο μετά το τέλος του Α΄ Παγκοσμίου Πολέμου, ο Ουίλσον είχε πει: «Υπάρχει κανείς σ’ αυτήν τη χώρα, άνδρας, γυναίκα, μικρό παιδί που να μην γνωρίζει ότι στον σύγχρονο κόσμο ο σπόρος του πολέμου βρίσκεται στις βιομηχανικές και εμπορικές αντιπαλότητες;».\nΗ μετατόπιση της «Μεγάλης Σκακιέρας»\nΕπομένως, τίποτε δεν είναι καινούργιο. Αυτό που είναι το καινούργιο είναι η μετατόπιση της «Μεγάλης Σκακιέρας» – για την ακρίβεια η διεύρυνσή της από την Ασία ως την Ανατολική Μεσόγειο.\nΟ λόγος για τη «Μεγάλη Σκακιέρα» – την κανονική, όχι αυτή στην οποία αναφέρεται ο Τραμπ – μια περιοχή δηλαδή εξαιρετικού ενδιαφέροντος από γεωπολιτικής, γεωστρατηγικής και οικονομικής πλευράς, όπου αιώνες τώρα διεξάγεται το «Μεγάλο Παιχνίδι».\nΟ όρος πρωτοέκανε την εμφάνισή του στο μυθιστόρημα του Ράντγιαρντ Κίπλινγκ «Κιμ». Ήταν στα τέλη του 19ου αιώνα, τότε που στην περιοχή αντιμέτωπες είχαν βρεθεί η Αγγλία και η Ρωσία. Οι δύο χώρες κινούσαν τα πιόνια στην ασιατική σκακιέρα και δημιουργούσαν συμμαχίες και αντιπαλότητες ανάλογα με τις συνθήκες της στιγμής.\nΜετά την επίθεση της 11ης Σεπτεμβρίου στους Δίδυμους Πύργους, το «Μεγάλο Παιχνίδι» άρχισε ξανά στην περιοχή και από την αρχή αναγγέλθηκε ως «Δεκαετής Πόλεμος». Παράλληλα, ξεκίνησε και ο πόλεμος της προπαγάνδας, με τις λέξεις στην πρώτη γραμμή.\nΈτσι, η λέξη «σταυροφορία» εγκαταλείφθηκε γρήγορα για να μην παρεξηγηθούν οι Άραβες, ενώ η αρχική ονομασία της επιχείρησης «Ατέρμονη Δικαιοσύνη», αντικαταστάθηκε με τη «Διαρκή Ελευθερία», για να μην θιγούν οι ισλαμιστές που πιστεύουν ότι η ατέρμονη δικαιοσύνη απονέμεται μόνο από τον Αλλάχ.\nΜπρα ντε φερ για τα πετρέλαια\nΣε πρώτη φάση, λοιπόν, το «Μεγάλο Παιχνίδι» αφορούσε το μπρα ντε φερ για τον έλεγχο των κοιτασμάτων των πρώην Σοβιετικών Δημοκρατιών της Κεντρικής Ασίας και του Καυκάσου.\nΈτσι, για τα πετρέλαια της Κασπίας βρέθηκαν να ερίζουν Αζερμπαϊτζάν, Ιράν, Καζακστάν, Ρωσία και Τουρκμενιστάν. Ιράν και Τουρκμενιστάν βλέπουν την Κασπία σαν λίμνη που πρέπει να μοιρασθεί σε πέντε ίσα κομμάτια. Ρωσία, Καζακστάν, Αζερμπαϊτζάν τη βλέπουν ως θάλασσα – οπότε Ιράν και Τουρκμενιστάν θα πρέπει να αρκεστούν σε ποσοστό μικρότερο του 20% η κάθε χώρα. Οι Αζέροι επιμένουν ότι η χώρα τους έχει δικαιώματα ερευνών στην περιοχή από το 1949, καθώς τότε ανακαλύφθηκαν τα κοιτάσματα από Αζέρους γεωλόγους.\nΤα πετρέλαια βρέθηκαν στο επίκεντρο όλων των πολέμων στο Ιράκ. Η περιοχή του Κόλπου καλύπτει το 30% της παγκόσμιας παραγωγής πετρελαίου και το 65% των γνωστών παγκόσμιων αποθεμάτων. Στο κάδρο μπήκαν και οι Κούρδοι του Ιράκ, που απολαμβάνουν βαθμό αυτονομίας, ακριβώς χάρη στο πλούσιο σε πετρέλαιο υπέδαφος της περιοχής. Εναντίον τους πολεμά ο Ερντογάν, με το Ιράκ να ζητά τώρα απόσυρση των Τούρκων από τα εδάφη του.\nΣήμερα, το επίκεντρο αυτού του νέου «Μεγάλου Παιχνιδιού» έχει μετατοπιστεί στην Ανατολική Μεσόγειο. Στην καινούργια «Μεγάλη Σκακιέρα» τα πιόνια τοποθετούνται ξανά και ξανά.\nΣ’ αυτήν την Μεγάλη Σκακιέρα, σ’ αυτό το Μεγάλο Παιχνίδι παίζει αυτή τη στιγμή η Ελλάδα.\nΚαι σήμερα αποκτά νέα αξία και νέο νόημα το διάσημο ποίημα του Κίπλινγκ – ο οποίος το 1918 είχε μεταφράσει στα αγγλικά τον ελληνικό Εθνικό Ύμνο – το πολυδιαβασμένο «Αν».\nΑν μπορείς να κρατάς το κεφάλι ψηλά όταν γύρω σου όλοι/\nτον εαυτό τους έχασαν δειλά, και φταίχτη σε κράζουν για τούτο/\nστον εαυτό σου αν μπορείς να ‘χεις πίστη όταν όλοι για σένα αμφιβάλλουν/\nμα κι αδιάφορος να ‘σαι κι ορθός στις δικές τους μπροστά αμφιβολίες,/\nαν μπορείς να υπομένεις χωρίς ν’ αποστάσεις ποτέ καρτερώντας,/\nή μπλεγμένος με ψεύτες, μακριά να σταθείς, αν μπορείς απ’ το ψέμα/\nκι αν γενείς μισητός, να μη δείξεις στρατί στο δικό σου το μίσος,/\nκι ούτε τόσο καλός να φανείς κι ούτε τόσο σοφά να μιλήσεις,/\nαν μπορείς να ονειρεύεσαι δίχως να γίνεις του ονείρου σου σκλάβος,/\nαν μπορείς να στοχάζεσαι δίχως τη σκέψη να κάνεις σκοπό σου,/\nαν μπορείς την λαμπρήν ανταμώνοντας Νίκη ή τη μαύρη φουρτούνα,/\nνα φερθείς με τον ίδιο τον τρόπο στους δυο κατεργάρηδες τούτους,/\nαν μπορείς να υποφέρεις ν’ ακούς την αλήθεια που ο ίδιος σου είπες,/\nστρεβλωμένη από αχρείους, να γενεί μια παγίδα για ηλίθιους ανθρώπους/\nή αν τα όσα η ζωή σού έχει δώσει αντικρίσεις συντρίμμια μπροστά σου,/\nκι αφού σκύψεις, ν’ αρχίσεις ξανά να τα χτίζεις με σκάρτα εργαλεία,/\nαν μπορείς να σωριάσεις μαζί τ’ αγαθά και τα κέρδη σου όλα,/\nκι αν τολμήσεις με μια σου ζαριά όλα για όλα να παίξεις/\nκαι να χάσεις τα πάντα και πάλι απ’ την πρώτη σου αρχή να κινήσεις,/\nκαι να μην ψιθυρίσεις ποτές ούτε λέξη για τα όσα έχεις χάσει,/\nκι αν μπορείς ν’ αναγκάσεις με βία, την καρδιά σου, τα νεύρα, το νου σου,/\nνα δουλέψουν για σέναν ακόμα κι αφού τσακιστούνε στο μόχθο,/\nκαι ν’ αντέξεις σ’ αυτό σταθερά όταν τίποτε εντός σου δεν θα ‘χεις/\nάλλο εξόν απ’ τη θέληση που όρθια θα κράζει σε τούτα «Κρατάτε»,/\nαν μπορείς να μιλάς με τα πλήθη κι ακέριος στο ήθος να μένεις,/\nή αν βρεθείς με ρηγάδες χωρίς τα μυαλά σου να πάρουν αέρα,/\nκι αν ποτέ, ούτε οι φίλοι ούτε οι εχθροί να σε κάνουν μπορούν να πονέσεις,/\nτον καθένα αν ζυγιάζεις σωστά και κανέναν πιο πρόσβαρα απ’ άλλον,/\nαν μπορείς να γεμίζεις το αμείλιχτο ένα λεφτό της κάθε ώρας/\nστην αξία των εξήντα μοιραίων δευτερόλεφτων της διαδρομής του,/\nτότε θα ‘ναι όλη η Γη σα δικιά σου, ως και κάθε που υπάρχει σε τούτη,/\nΥ.Γ. Κατά τον Β΄ Παγκόσμιο Πόλεμο, όταν η Βρετανία δεχόταν τους ανελέητους βομβαρδισμούς, κάθε πρωί, ο Ουίνστον Τσόρτσιλ απήγγελλε το «Αν» του Ράντγιαρντ Κίπλινγκ. «Μα δεν το μάθατε ακόμα;», τον ρώτησε η γραμματέας του. «Δεν το διαβάζω για να το μάθω. Το διαβάζω για να παίρνω κουράγιο εγώ ο ίδιος. Διότι πώς θα δίνω κουράγιο σε όλους τους άλλους, αν δεν παίρνω από κάπου κουράγιο κι’ εγώ;»…\nΑΙΓΥΠΤΟΣΑΟΖΕΙΔΗΣΕΙΣΕΙΔΗΣΕΙΣ ΣΗΜΕΡΑΕΛΛΑΔΑΕΛΛΗΝΟΤΟΥΡΚΙΚΑΙΣΡΑΗΛΝΕΑΡΩΣΙΑΣΟΦΙΑ ΒΟΥΛΤΕΨΗΤΟΥΡΚΙΑΤΟΥΡΚΙΚΕΣ ΠΡΟΚΛΗΣΕΙΣ\nΞεκινούν οι επιστροφές φόρων στους ιδιοκτήτες ακινήτων


HomeFood.gr - Συνταγές - Κουνέλι με δενδρολίβανο και σκόρδα\nΚουνέλι με δενδρολίβανο και σκόρδα\nXρόνος προετοιμασίας: 15 λεπτά, χρόνος ψησίματος: 1 ώρα και 15 λεπτά\n1 κουνέλι, 1 κιλό περίπου\n3 κλωναράκια φρέσκο δενδρολίβανο ή 2 κ.σ. ξερό ψιλοκομμένο\nΠροθερμαίνουμε τον φούρνο στους 180oC. Πλένουμε καλά το κουνέλι, το αλατοπιπερώνουμε και το τοποθετούμε σε ένα ταψί. Βάζουμε στην κοιλιά του το δενδρολίβανο και 2 σκελίδες από το σκόρδο. Τις υπόλοιπες σκελίδες τις αφήνουμε με τη φλούδα και τις βάζουμε μέσα στο ταψί. Περιχύνουμε το φαγητό με το κρασί και το ελαιόλαδο και το βάζουμε στον φούρνο για 1 ώρα και 15 λεπτά.\n• Το κρέας του κουνελιού είναι από τα πιο άπαχα και χαμηλά σε χοληστερόλη –επιβαρύνεται θερμιδικά μόνο από τον τρόπο μαγειρέματος. Βρίσκεται σε απόλυτη αρμονία γευστικά με πολλά μυρωδικά, όπως θυμάρι, εστραγκόν κτλ.\nΚουνέλι με δαμάσκηνα και καφέ\nΚουνέλι με μελιτζάνες στο χαρτί


ΙΑΤΡΟΙ, ΓΑΣΤΡΕΝΤΕΡΟΛΟΓΟΙ ΘΕΣΣΑΛΟΝΙΚΗΣ\n» Επιτήδευμα: ΙΑΤΡΟΙ, ΓΑΣΤΡΕΝΤΕΡΟΛΟΓΟΙ\n» Νομός: ΘΕΣΣΑΛΟΝΙΚΗΣ\nΑποτελέσματα αναζήτησης: 89\nAΝΤΩΝΟΠΟΥΛΟΣ ΖΗΣΗΣ ΑΓΓΕΛΑΚΗΣ Ε. ΤΗΛΕΜΑΧΟΣ ΑΓΓΕΛΑΚΗΣ Ε. ΤΗΛΕΜΑΧΟΣ ΑΓΟΡΑΣΤΟΣ ΙΩΑΝΝΗΣ ΑΓΟΡΑΣΤΟΣ ΙΩΑΝΝΗΣ Αθανάσιος Δ. Φόβος ΑΚΡΙΒΙΑΔΗΣ ΕΥΑΓΓΕΛΟΣ ΑΚΡΙΒΙΑΔΗΣ ΕΥΑΓΓΕΛΟΣ ΑΜΑΣΛΙΔΗΣ Α. ΓΙΩΡΓΟΣ ΑΜΑΣΛΙΔΗΣ Α. ΓΙΩΡΓΟΣ ΑΝΑΣΤΑΣΙΑΔΗΣ Σ. ΝΙΚΟΣ ΑΝΑΣΤΑΣΙΑΔΗΣ Σ. ΝΙΚΟΣ ΑΡΒΑΝΙΤΑΚΗΣ ΚΩΝ/ΝΟΣ ΑΡΒΑΝΙΤΑΚΗΣ ΚΩΝ/ΝΟΣ ΒΑΓΙΟΣ Γ. ΙΩΑΝΝΗΣ ΒΑΓΙΟΣ Γ. ΙΩΑΝΝΗΣ ΒΑΚΟΛΑΣ Κ. ΙΩΑΝΝΗΣ ΒΑΚΟΛΑΣ Κ. ΙΩΑΝΝΗΣ ΒΟΥΤΣΑΣ ΔΗΜ. ΒΟΥΤΣΑΣ ΔΗΜ. ΓΑΡΙΠΙΔΟΥ ΑΝΝΑ ΓΑΡΙΠΙΔΟΥ ΑΝΝΑ ΓΑΣΤΡΕΝΤΕΡΟΛΟΓΙΚΟ - ΓΑΣΤΡΕΝΤΕΡΟΛΟΓΙΚΟ - ΓΑΣΤΡΕΝΤΕΡΟΛΟΓΙΚΟ - ΓΑΣΤΡΕΝΤΕΡΟΛΟΓΙΚΟ - ΓΑΣΤΡΕΝΤΕΡΟΛΟΓΙΚΟ ΕΝΔΟΣΚΟΠΙΚΟ ΓΑΣΤΡΕΝΤΕΡΟΛΟΓΙΚΟ ΕΝΔΟΣΚΟΠΙΚΟ ΓΑΣΤΡΟΔΙΑΓΝΩΣΗ ΑΣΤ. ΕΥ. ΓΑΣΤΡΟΔΙΑΓΝΩΣΗ Ε.Π.Ε. ΓΑΣΤΡΟΔΙΑΓΝΩΣΗ Ε.Π.Ε. ΓΚΑΝΙΛΑΣ ΙΩΑΝΝΗΣ ΓΚΑΝΙΛΑΣ ΙΩΑΝΝΗΣ ΓΚΙΣΑΚΗΣ ΔΗΜΗΤΡΗΣ ΔΗΜΗΤΡΙΑΔΗΣ ΣΤ. ΑΘΑΝΑΣΙΟΣ ΔΗΜΗΤΡΙΑΔΗΣ ΣΤ. ΑΘΑΝΑΣΙΟΣ ΔΗΜΗΤΡΙΟΣ Ν. ΧΑΤΖΟΠΟΥΛΟΣ ΕΥΘΥΜΙΟΥ ΑΛΚΙΒΙΑΔΗΣ ΖΑΒΟΣ ΧΡΗΣΤΟΣ ΚΑΠΩΛΗΣ ΙΩΑΝΝΗΣ ΚΑΡΑΓΙΑΝΝΙΔΗΣ ΑΛΕΞΑΝΔΡΟΣ ΚΟΝΤΙΖΑΣ ΓΕΩΡΓΙΟΣ ΚΟΝΤΙΖΑΣ ΓΕΩΡΓΙΟΣ ΚΥΠΡΙΖΙΔΗΣ Γ. ΚΥΠΡΙΖΙΔΗΣ Γ. ΚΥΡΙΑΚΙΔΗΣ Χ. ΧΡΙΣΤΟΣ ΚΥΡΙΑΚΙΔΗΣ Χ. ΧΡΙΣΤΟΣ ΚΥΡΠΙΖΙΔΗΣ Γ. ΚΥΡΠΙΖΙΔΗΣ Γ. ΚΩΦΟΚΩΤΣΙΟΣ Β. ΝΙΚΟΛΑΟΣ Dr. ΚΩΦΟΚΩΤΣΙΟΣ Β. ΝΙΚΟΛΑΟΣ Dr. ΚΩΦΟΚΩΤΣΙΟΣ Ν. ΑΛ/ΝΔΡΟΣ MRCP/UK ΚΩΦΟΚΩΤΣΙΟΣ Ν. ΑΛ/ΝΔΡΟΣ MRCP/UK ΜΑΡΚΟΠΟΥΛΟΣ ΚΩΝΣΤΑΝΤΙΝΟΣ ΜΗΤΣΙΟΣ Χ. ΑΠΟΣΤΟΛΟΣ ΜΗΤΣΙΟΣ Χ. ΑΠΟΣΤΟΛΟΣ ΜΙΧΑΛΑΚΗΣ ΓΕΩΡΓΙΟΣ ΜΙΧΑΛΑΚΗΣ ΓΕΩΡΓΙΟΣ ΜΥΛΩΝΑΣ Χ. ΑΡΓΥΡΙΟΣ ΜΥΛΩΝΑΣ Χ. ΑΡΓΥΡΙΟΣ ΝΑΒΡΟΖΙΔΟΥ Γ. ΧΡΙΣΤΙΝΑ ΝΑΒΡΟΖΙΔΟΥ Γ. ΧΡΙΣΤΙΝΑ ΝΙΚΟΛΑΟΥ Θ. ΚΩΣΤΑΣ ΝΙΚΟΛΑΟΥ Θ. ΚΩΣΤΑΣ ΠΑΓΚΑΛΤΣΟΣ Π. ΑΣΗΜΗΣ ΠΑΓΚΑΛΤΣΟΣ Π. ΑΣΗΜΗΣ ΠΑΝΑΓΑΡΗΣ Θ. ΑΘΑΝ. ΠΑΝΑΓΑΡΗΣ Θ. ΑΘΑΝ. ΠΑΠΑΓΙΑΝΝΗ ΕΛΕΝΗ ΠΑΠΑΓΙΑΝΝΗ ΕΛΕΝΗ ΠΟΥΛΟΠΟΥΛΟΣ ΓΕΩΡΓΙΟΣ ΠΟΥΛΟΠΟΥΛΟΣ ΓΕΩΡΓΙΟΣ ΠΡΩΤΟΠΑΠΑΣ ΑΝΔΡΕΑΣ ΠΡΩΤΟΠΑΠΑΣ ΑΝΔΡΕΑΣ ΡΑΠΤΗ ΕΛΕΝΗ ΣΑΜΑΡΑΣ Ν. ΣΑΜΑΡΑΣ Ν. ΣΤΑΥΡΙΔΗΣ Ι. ΧΑΡΑΛ. ΣΤΑΥΡΙΔΗΣ Ι. ΧΑΡΑΛ. ΣΤΕΡΓΙΟΠΟΥΛΟΣ ΧΡΗΣΤΟΣ ΣΤΕΦΑΝΟΣ ΔΟΚΑΣ ΤΟΥΛΟΥΜΗΣ ΛΑΖΑΡΟΣ ΤΟΥΛΟΥΜΗΣ ΛΑΖΑΡΟΣ ΤΡΑΓΙΑΝΝΙΔΗΣ ΔΗΜΗΤΡΙΟΣ ΤΡΑΓΙΑΝΝΙΔΗΣ ΔΗΜΗΤΡΙΟΣ ΤΡΙΑΝΤΟΠΟΥΛΟΣ ΙΩΑΝΝΗΣ ΤΡΙΑΝΤΟΠΟΥΛΟΣ ΙΩΑΝΝΗΣ ΧΑΤΖΗΚΩΝΣΤΑΝΤΙΝΟΥ ΛΟΥΚΙΑ ΧΑΤΖΗΚΩΝΣΤΑΝΤΙΝΟΥ ΛΟΥΚΙΑ\nPandrossos ΦΛΟΡΙΑΝ ΣΕΚΙΟΥΡΙΤΥ ΣΥΣΤΕΜΣ Α.Β.Ε. Advertising Studio VILLA SKIDI ΛΙΟΛΙΟΣ Ν. - ΣΥΒΡΙΔΗΣ Σ. ΟΕ ANNA TRADITIONAL CITY PLAZA HOTEL OK RENTALS CHANIA CRETE ΖΟΡΜΠΑΣ ΕΣΤΙΑΤΟΡΙΟ - ΠΛΑΚΑ ROSE BAY HOTEL


ΟΙ ΑΓΓΕΛΟΙ ΤΟΥ ΦΩΤΟΣ: Aπίστευτο θαύμα που έγινε στην Ρουμανία\nΕντωμεταξύ άλλοι πέθαιναν αδιάβαστοι, άλλοι είχαν γυναίκες και παιδιά χωρίς γάμο, τα παιδιά και οι μεγάλοι ήταν αβάπτιστοι... Μια μέρα σταμάτησε έξω από τον Ναό ένα αυτοκίνητο και κατέβηκε ένας ιερέας όλο το χωριό ανάστατο ήρθε παπάς φώναζαν. Πήγαν εκεί οι κάτοικοι, τον καλωσόρισαν και του είπαν: πως ήρθες στο χωρίο αφού ο πατριάρχης μας είχε πει ότι δεν έχει παπά να μας στείλει;\nΤότε ο ιερέας τους είπε αυτό δεν θέλατε; δεν θέλατε ιερέα; Να ήρθα. Όλο το χωριό χάρηκε στην παρουσία του νέου ιερέα. Ο Ιερέας άρχισε αμέσως δουλειά πήγε σε όλους τους τάφους και διάβαζε την εξόδιο ακολουθία, βάπτισε και πάντρεψε όλους στο χωριό λειτουργούσε τους κοινωνούσε. Μια μέρα καλεί του χωρικούς και τους λέγει ότι: θα φύγω τελείωσε η αποστολή μου.\nΤότε το χωριό αναστατώθηκε, τώρα που ήρθες θα φύγεις; Όμως ο ιερέας δεν άκουγε τους κατοίκους και ενέμενε στην απόφασή του.\nΜετά από μέρες πήγαν στον Πατριάρχη να τον ευχαριστήσουν που τους έστειλε παπά και να του πουν όταν μπορέσει να τους ξαναστείλει κάποιον ιερέα, αλλά ο πατριάρχης δεν ήξερε τίποτε. Τους είπε ότι εγώ δεν έστειλα κανέναν παπά γιατί δεν έχω, όμως περιμένετε μήπως ο πρωτοσύγκελος, σας έστειλε κάποιον για να σας εξυπηρετήσει. Πήρε τηλέφωνο τον πρωτοσύγκελο αλλά ούτε αυτός είχε στείλει κανέναν. Ο πατριάρχης τους είπε τι έκανε αυτός ο ιερέας στην ενορία; Οι χωρικοί είπαν: μας πάντρεψε, μας βάπτισε, μας έκανε τις κηδείες των γονέων, μας έκανε ότι κάνει ένας παπάς.\nΑναρτήθηκε από mardi di στις 4/01/2014 08:10:00 μ.μ.


Spread the World About Rarity * Επικοινωνώντας τη Σπανιότητα: Σοκ από τον θάνατο 24χρονου κολυμβητή στο κέντρο της Αθήνας\nΣοκ από τον θάνατο 24χρονου κολυμβητή στο κέντρο της Αθήνας\nΣοκ και αποτροπιασμό προκαλούν οι συνθήκες θανάτου ενός 24χρονου ομογενούς, σπουδαστή αρχιτεκτονικής και αθλητή της κολύμβησης, στο κέντρο της Αθήνας. Η συνταρακτική ιστορία συνέβη τον Μάιο του 2008, ενώ βαριές ευθύνες για το χαμό του νεαρού αντιμετωπίζουν τρεις ειδικοί φρουροί και ένας αστυφύλακας. Ανάμεσά τους είναι και μία γυναίκα. Ο νεαρός φέρεται να πνίγηκε, όταν στην προσπάθεια των αστυνομικών να τον συλλάβουν, κατάπιε σακούλα που περιείχε ποσότητα ηρωίνης, κατανεμημένη σε 9 αυτοσχέδιες νάιλον συσκευασίες. Οι λεπτομέρειες είναι ανατριχιαστικές: Σύμφωνα με το κατηγορητήριο, οι ειδικοί φρουροί και ο αστυφύλακας, επιχείρησαν να συλλάβουν τον 24χρονο, Νικόλαο Σακελίωνα, στη συμβολή Αναξαγόρα και Σωκράτους, «αλλά παρ ότι αντιλήφθησαν ότι αυτός προσπαθούσε να καταπιεί σακούλα που περιείχε ποσότητα ηρωίνης… επιδεικνύοντας αμελή συμπεριφορά, συνέχισαν να επιχειρούν να κάμψουν την αντίσταση αυτού, χωρίς να αντιληφθούν έγκαιρα ότι αυτός δεν μπορούσε να αναπνεύσει και πνιγόταν, επειδή η σακούλα με τις ναρκωτικές ουσίες είχε σφηνωθεί στο λάρυγγά του, με αποτέλεσμα να επέλθει ο θάνατός του…». Ο Γολγοθάς του τραγικού πατέρα και η μαρτυρία-καταπέλτης: Από εκείνη τη στιγμή ο πατέρας του νεαρού, καθηγητής Ψυχιατρικής στο Πανεπιστήμιο της Τασκένδης, Δημήτρης Σακελίων, βρήκε το κουράγιο και έδωσε τον δικό του αγώνα, για να φτάσει η υπόθεση στα δικαστήρια. Ανήρτησε αφίσα στον τόπο του συμβάντος, προσφέροντας αμοιβή σε τυχόν μάρτυρες. Πράγματι εμφανίστηκε κάτοικος της περιοχής που του έδωσε βίντεο, ενώ διέψευσε τους αστυνομικούς καθώς υποστήριξε ότι του έκαναν κεφαλοκλείδωμα, και τον χτύπησαν με γροθιές στο κεφάλι, για να σταματήσει… ενώ αυτό κραύγαζε και αντιδρούσε… και μετά από δύο λεπτά κατέρρευσε … Οι αστυνομικοί που δεν κατάλαβαν συνέχισαν να τον χτυπούν και τον έσυραν 7-8 μέτρα. Εκεί κατάλαβαν τι έχει πάθει και μάλλον, ειδοποίησαν όπως κατάλαβα, ασθενοφόρο , λέει ο μάρτυρας.\nΜε συγκλόνισε ότι για αρκετή ώρα είχαν αφήσει το παλικάρι , διπλωμένο στα γόνατα με τις χειροπέδες πίσω στην πλάτη και το κεφάλι του να ακουμπά στην άσφαλτο, ενώ φαινόταν ότι δεν είχε πια τις αισθήσεις του. Κάποια στιγμή το σώμα του άντρα απλώθηκε στην άσφαλτο σε στάση μπρούμυτα και παρέμεινε εκεί με τα χέρια πάντα δεμένα στην πλάτη , καταλήγει ο μάρτυρας. Ο πατέρας υπέβαλε, επίσης, μήνυση εναντίον των αστυνομικών, αλλά και εναντίον του εργολάβου κηδειών, τον οποίο επέλεξε το ΑΤ, όπου υπηρετούσαν οι κατηγορούμενοι αστυνομικοί. Τα σκοτεινά σημεία: Στη μήνυση ο πατέρας μεταξύ άλλων αναφέρει: Ο γιος του για τον οποίο δεν γνώριζε ότι ήταν χρήστης, είχε μόνο ένα μήνα στην Ελλάδα και ήταν περίεργο να καταστεί διακινητής ναρκωτικών σε τόσο σύντομο διάστημα. Αν και ως αιτία θανάτου αναφέρεται «απόφραξη του λάρυγγος από ενσφήνωση νάιλον σακουλίτσας», η ιατρική βεβαίωση του νοσοκομείου «Ελπίς» δεν αναφέρει την ύπαρξη «σακουλίτσας». Επιπλέον, χάθηκαν τα ρούχα του γιου του από τα οποία, όπως αναφέρει θα μπορούσαν να αντληθούν συμπέρασματα. Η δίκη: Τελικά ο εισαγγελέας Εφετών παρήγγειλε την άσκηση ποινικής δίωξης σε βάρος των 4 αστυνομικών. Το χρονικό της φρίκης θα αναβιώσει, όπως αναφέρει το Έθνος, στις 27 Μαρτίου, στο Γ’ Τριμελές Πλημμελειοδικείο της Αθήνας. Η κατηγορία που αντιμετωπίζουν οι αστυνομικοί είναι ανθρωποκτονία από αμέλεια, ενώ δύο από αυτούς θα δικαστούν και για ψευδορκία, καθώς εκτός των άλλων φέρονται ότι προσπάθησαν να αποκρύψουν τις πράξεις τους.


ΟΟΣΑ Γήρανση Αγορά εργασίας Συλλογικές διαπραγματεύσεις Εργαζόμενοι\n25/04/2019, 14:53 8\nΟι γέροι του σήμερα\nείναι αυτοί που καταστρέψανε την ελλάδα του αύριο χθές.\nΟι γεννηθέντες στις αρχές του '40 είναι φαρμάκι !... Βάθης.\nΜεθοδευμένη γενοκτονία αυτά που γίνονται εδώ.\nΠροτείνω ομαδικές γεροντοκτονιες. Ειδικά για όσους είναι συνταξιούχοι από τα 45 καθώς και γι αυτούς που 'δουλευαν' σε κρατικές εταιρείες τις οποίες καταχρεωσαν και βούλιαξαν και τώρα ζουν με λεφτά που δανειζομαστε εμείς οι υπόλοιποι.\nΣτην Ελλαδα των εκτρωσεων μην περιμενετε και πολλα πραγματα.\nΞεμπερδεύουμε με το λαό\nΤο μέλλον του Ελλαντιστάν είναι πολίτες οι Αφγανοί και Πακιστανοί με κομμουνιστική συγκυβέρνηση συριζα-κκε-ανταρσυα!\nΗ γήρανση του πληθυσμού ήταν ζητούμενο και όχι πρόβλημα γι αυτούς που την σχεδίασαν. Η υπερφορολόγηση της οικογένειας με παιδιά, και ειδικά των οικογενειών με έναν μόνο εργαζόμενο που ήταν ακόμη πιο εύκολο να τον γονατίσουν, είναι ενδεικτική, αφού είμαστε οι πρώτοι μεταξύ χωρών του ΟΟΣΑ. Το σχέδιο λοιπόν συνεχίζεται κανονικά επί δεκαετίες. Και τα θύματα συνεχίζουν να ψηφίζουν τους θύτες τους.


Η συγκλονιστική ιστορία του Λάκκου: Χαμαιτυπεία, ρεμπέτες και μάγκες στην Τρούμπα του Ηρακλείου (βίντεο) - Ηράκλειο - Νέα Κρήτη\nΤώρα διαβάζετε: Η συγκλονιστική ιστορία του Λάκκου: Χαμαιτυπεία, ρεμπέτες και μάγκες στην Τρούμπα του Ηρακλείου (βίντεο)\nΗ συγκλονιστική ιστορία του Λάκκου: Χαμαιτυπεία, ρεμπέτες και μάγκες στην Τρούμπα του Ηρακλείου (βίντεο)\nΣτην περιοχή του Λάκκου, έχει χαραχθεί, από τις αρχές ακόμα του 20ου αιώνα, η ιστορία ενός ιδιόρρυθμου και ερμητικά κλειστού κοινωνικού κόσμου\nΣτα άδυτα της λαϊκής κουλτούρας έχει αποτυπωθεί με καλά χαραγμένα γράμματα η ιστορία της ρεμπέτικης ζωής. Η αναδρομή πίσω στα χρόνια μας ξεναγεί σε μια αβυσσαλέα διάθεση ψυχικής ηδονής, τότε που οι δρόμοι σε παρακμιακές συνοικίες γέμιζαν από γυναίκες που πουλούσαν στιγμιαία σωματική απόλαυση και ρεμπέτες που «δίδασκαν» τους κανόνες της αληθινής «μαγκιάς».\nΣτην περιοχή του Λάκκου, έχει χαραχθεί, από τις αρχές ακόμα του 20ου αιώνα, η ιστορία ενός ιδιόρρυθμου και ερμητικά κλειστού κοινωνικού κόσμου.\nΤο ταξίδι πίσω στο χρόνο, ξεκίνησε από την οδό Σπιναλόγκας, τον πιο ζωντανό πυρήνα θα έλεγε κανείς, του Λάκκου. Όποιος έμπαινε από την είσοδο ακόμα, την οδό Ρωμανού, «υπνωτιζόταν» από την αύρα που αιωρούνταν στα σοκάκια της παραγκωνισμένης περιοχής. Στο όριο της φτώχειας, οι καφενέδες και οι ταβέρνες με τους νταήδες και του γλεντζέδες σκορπούσαν το κέφι με τις ρεμπέτικες μελωδίες, ενώ η μουσική της λατέρνας συνόδευε την αναμονή των γυναικών των χαμαιτυπείων. Ένα ατελείωτο μεράκλωμα, με τα πρώτα κρητικά ρεμπέτικα, πριν ακόμα από την άφιξη των προσφύγων, να τραγουδιούνται από τους βυρσοδέψες της εποχής και το μπουγλερί να «παίρνει φωτιά» στα χέρια τους. Σήμερα, η εικόνα αυτή αποτυπώνεται στην πιο χαρακτηριστική ίσως τοιχογραφία στην περιοχή του Λάκκου. Μια παρέα γλεντζέδων στο καφενείο του Κατσαρού, το πιο κεντρικό καφενείο του Λάκκου.\nΌσο άνθιζαν τα χαμαιτυπεία και η ρεμπέτικη ζωή στον Λάκκο, τόσο μεγάλωνε το κοινωνικό στίγμα των κατοίκων της περιοχής. Αλλά ο ρεμπέτης ήταν και είναι εκείνος που περιφρονεί το κατεστημένο και διαχέεται από την έντονη τάση προς τη μουσική, το ξενύχτι και τα μεγάλα πάθη. Έτσι, τα καλντερίμια του Λάκκου, θύμιζαν κάτι από την ταινία «Τα Κόκκινα Φανάρια».\nΣτην πορεία των χρόνων, με την αρχή του Β' Παγκοσμίου πολέμου, έρχεται η δύση της «χρυσής εποχής» του Λάκκου, παραχωρώντας τη βαριά πλέον κληρονομιά στις επόμενες γενιές. Ακόμα και μετά το 1961, με το επίσημο κλείσιμο των χαμαιτυπείων, η στιγματισμένη ζωή και η ρεμπέτικη κουλτούρα επανήλθε πλέον με τους σύγχρονους ρεμπέτες.\nΤο «Καλό Μεσημέρι» και η δημοσιογράφος Μαρία Σπουρδαλάκη, ακολούθησαν τα μονοπάτια της ρεμπέτικης ιστορίας, με βασικό συνοδοιπόρο την κυρία Γωγώ Μαραυγάκη, μία σύγχρονη ρεμπέτισσα, που αποτελεί τον συνδετικό κρίκο με το παρελθόν του Λάκκου, καθώς στις φλέβες της φέρει τα γονίδια ενός, και ίσως από τους πιο γνήσιους, ρεμπέτες εκείνης της εποχής, του κ. Λευτέρη.